Бойко Борисов: Щом темата за пушенето е толкова важна, нека парламентът я обсъди отново - Интервю - Дневник\nБойко Борисов: Щом темата за пушенето е толкова важна, нека парламентът я обсъди отново\n12:29, 10 дек 12 , 6647\nПубликуваме интервю с премиера Бойко Борисов от 9 декември 2012 г. Разговорът с водещата Диана Найденова, цитиран от агенция "Фокус", беше излъчен на живо в предаването "Нека говорят" по bTV.\nДа започнем първо със срещата ви президента Обама – една от най-дискутираните теми на седмицата. На мен например не ми стана ясно защо бяхте във Вашингтон?\n- Съжалявам, че не ви е станало ясно. Ние имаме много активна външна политика и непрекъснато се срещаме на различни нива с различни ръководители на държави. И за нас това не е някаква новина, че ще имаме среща поредна с президента Обама.\nСветовните медии говореха за това, че вие сте първият европейски лидер, когото той приема след спечелването на изборите.\n- Така е. Когато се обади да поднесе съболезнования на България за терористичния атентат в Сарафово, тогава се уговорихме веднага след изборите да се видим. И просто той даде три дати – 3 декември, 17 декември, на 17 декември имаме смесено заседание с гръцкото правителство и мисля, че 20 януари. Считате ли, че съм длъжен на някого да обяснявам защо съм приел 3-ти, а не 17-ти или 20-ти, на някои анализатори, в кавички, които се изявяват?\nЗащото от информациите от срещата ви излязоха толкова много комплименти за вас като политик, а и в лично качество от съпругата му, че си спомних думите ви, че като чуете повече от веднъж канграчулейшън и започвате да се притеснявате. Наистина ли не поискаха нищо от нас?\n- "Кангратюлейшън". Това го научих, между другото.\nДа, аз не съм го научила добре.\n- С "т" е. Те затова ми го пуснаха няколко пъти, така че да не допуснем същата грешка. Вижте, досега българските държавни ръководители, дали е президент, дали е премиер, когато ги поканят в Щатите или когато отидат в Брюксел, все едно това е някакво огромно събитие, нали, все едно това е някакво признание, все едно някаква кой знае каква случка.\n- Докато за другите хора, нормалните политици в Европа, това са работни нормални срещи, които се провеждат често и си говорят хората по различни теми. И затова аз само се надсмивах над писанията по вестниците, защото за радост към днешна дата и с президента Обама, и особено с неговите съветници в лицето на господин Бренън, на директорите на националните му служби, на федералните служби, прекрасни колеги, добри приятели. И вие видяхте, че министър Цветанов направи едно изключително посещение в САЩ при тях, и във Великобритания, и в Брюксел. Така че ние отиваме там при приятели и партньори.\nДобре, но нека да разсеем следните съмнения. Появиха се три, да ги наречем спекулации, вие ще кажете дали са такива. Първо, че са ни натискали да отменим мораториума за шистовия газ. Да или не?\n- Въобще не е ставало дума за шистов газ. И не само, че не е ставало, просто за българския народ казвам, че в момента САЩ имат може би три пъти по-евтин газ благодарение на шистовата революция, както те я наричат. Те вече нямат интерес дори да проучват или добиват на друго място газ, защото не само, че им стига шистовият газ за тях самите - те вече са конкурент на световния пазар. Те ще искат утре да ни продават газ.\nДа де, ама в Полша разработват находища.\n- Не. Просто водят хората да погледнат там. Рано или късно и в България може би ще дойде технология, която ще го добива. Но ние сме сложили мораториум. И за да няма никакви спекулации, отговорът на въпроса е не. Не.\nСлед отказа на Путин руснаците да строят "Белене", да не би сега да дадем на американците да строят седми реактор на "Козлодуй"?\n- На "Козлодуй" ще има седми реактор. Това ще е първият реактор за "Белене", който беше, само че ще бъде хибрид. И в момента се извършват предпроектните проучвания. И това е абсолютно нормално, защото имаме пети и шести реактор, руски, двойки, както ги наричат експертите; седми е две плюс, нормално да е на същото място, където са другите реактори, защото там има електроприсъединителна мрежа, има хиляда инженери, има инфраструктура, населението там е приело, че има ядрена централа и просто там е естественото място на седми реактор. Но той ще бъде руския, който сме предплатили или две трети платили до момента.\nПРО на наша територия, да не би за това да сте си говорили?\n- Не. Въобще нямаше тема.\nМоже ли да кажете, че отношенията ни с Русия с днешна дата…\n- Виждате колко смешни са тези твърдения, защото в същото време, когато тези хора са ги твърдели, НАТО взе решение и заедно с Турция да сложат ракети на турско-сирийската граница. И хубаво стана, че точно по времето, когато бяхме ние с президента Обама - изключителен човек, изключителен приятел на България - заедно с техните служби, заедно с всички, които в момента са в американската администрация, мога да кажа, че България е сочена за един изключителен партньор.\nПо същото време, докато вие бяхте при господин Обама…\n- Президентът Путин с моя турски колега Ердоган бяха от другата страна, така че беше много… Всички чакаха.\nТова беше разчетено от международните анализатори като сериозно стопляне на отношенията между Русия и Турция за сметка на отношенията между нас и Русия. Защото Русия ще строи ядрена централа за 20 милиарда.\n- Кажете сега кои са тези анализатори.\nДа не ги споменаваме.\n- До вчера Турция и Русия си разменяха толкова остри реплики. Това е нашата граница през Черно море – оттатък е Русия, от другата страна е Турция. След Турция идва Сирия, от другата ни страна е Сърбия, Косово. Просто непрекъснато в този регион има конфликти. Аз толкова много се радвам, че президентът Путин беше отложил, ако си спомняте, визитата, отиде да се види с премиера Ердоган и дойдоха такива добри новини оттам.\nНо вие не отидохте на първата копка на "Южен поток", отиде рожденичката Лили Павлова.\n- Тя не беше рожденичка.\nАми на следващия ден, след като празнува рождения си ден.\n- То аз след шест месеца съм имал рожден ден, значи и аз съм рожденик...\nДобре, ден след като отбеляза рождения си ден, замина за първа копка на "Южен поток". Защо не вие?\n- А защо аз? Аз не ходя на първи копки, много рядко ходя. Аз ходя на откриване. Така че…\nА, публиката се весели.\n- Да, разбира се. Там отидоха министрите на другите държави. Ние имахме в същото време една изключително важна работа с Делян Добрев, свързана с програмата за конкурентоспособност. Там вече над 700 милиона са раздадените пари на малкия и средния бизнес, и то за енергийна ефективност, за повишаване на капацитета.\nА, това с книгата за похвали и оплаквания?\n- Всички фирми до една, които бяха там, аз им давах думата. Имайте предвид, че това е безвъзмездна помощ между хиляда, две, три, 500 хиляди лева. Имаше фирма, която от няколко програми досега безвъзмездно е взела 7 милиона за своите действия. И затова отиде Лили Павлова. Аз не мога да разбера защо трябва аз да отида.\nЗащото такива бяха очакванията. Защото се говореше, че вие в началото на декември ще посетите Русия. Признайте си.\n- Аз мога да отида когато искам в Русия. С президента Путин ако искате утре да поискаме разговор, утре ще ни даде. И той щеше да дойде, ако нямаше, знаете, проблеми, сега да не ги коментирам, не ми е работа.\nЗа наша радост ние имаме прекрасни отношения и със САЩ като наш стратегически партньор, имаме и с Русия, имаме и с Турция, имаме разбира се и с Европейския съюз. Няма баланс иначе.\nХубаво е, че направихме тези уточнения. Сега се връщаме в България. Преди да започнем политическите анализи, защото предизборната кампания струва ми се не само започна, а вече се ожесточи, да ви питам ще има ли коледни добавки към пенсиите?\nМоже ли да попитам първо?\nКакво не? Какво ще ви питам…\n- Казвам ви, че няма.\n- Дали ще има коледни добавки.\n- Има Закон за бюджета, няма да има коледни добавки, тъй като няма пари от бюджета.\nЗащо социалният ви и финансов министър вече трети месец не спират да говорят за това, че се чакат показателите…\n- Защото и аз много искам да дадем коледни добавки, но няма в хазната. И ако не искаме да се превърнем както Италия, днес премиерът си даде оставката; в Испания виждате избиват се хората по улиците вече, Португалия, Ирландия и кой ли не, просто трябва да продължим със същата фискална дисциплина. Кой не иска да даде? Кой политик не иска? Но кой иска да си направи държавата след това развалина? Аз не съм такъв.\nТотю Младенов и Симеон Дянков знаеха ли все пак…\n- Нали беше блиц?\nДа. Но знаеха ли все пак…\n- И блицът е с "да" и "не". Питахте ме, отговорих.\nДокато вие бяхте във Вашингтон, за да не обвиняваме тук политически анализатори и спекулации, сигурно не сте чул, че европейската статистика излезе за пореден път с информацията, че ние наистина сме най-бедния народ в Европейския съюз.\n- Естествено, че ще бъдем най-бедния народ. Естествено. Ние продължаваме още да избираме комунистическата бивша партия в България 20 години след революцията, продължаваме ДПС да има винаги по 10% и да е балансьор в парламента и да създават проблеми. Естествено, че ще бъдем. Кога сме били по-богати в 100-годишната история на БСП да ви питам? Кога сме били по-богати?\nНие колкото сме били по-приближени към социалистите навремето или по-развит социализъм, в кавички, толкова по-бедна е държавата. Защо сега в Брюксел бившите соцстрани ходим и се молим за кохезионна политика и казваме, че сме приятели на кохезията, сиреч това са парите за инфраструктура главно. Защо? Защото всичките сме заварили руини. Нито имаме инфраструктура, нито имаме магистрали, нито има… Руини. Ами това сме.\nМая Манолова ви отвори един халваджийски тефтер и ви казва…\n- Аз бих й отворил пък, да я пратя да отиде при господин Иван Искров и да отвори спестяванията на българските граждани в БНБ – над 33 милиарда лева. До нейния халваджийски тефтер, аз й казах – болно ми е, че има и такъв тефтер, стоят 33 милиарда спестявания на граждани в банката.\nАз съм съгласна с вас и бих ви казала, че може например да направим едно сравнение, което ще е удачно за широката публика, че през 2007-ма ние бяхме изключително бедна страна, когато влязохме в Европейския съюз и българите не трябва толкова нетърпеливо да мислим, че всичко ще се поправи за няколко години. Но все пак ролята на държавата е да подпомага ония, които най-много страдат в кризата. А това са пенсионерите.\n- Тези, които работят.\nАма и пенсионерите са работили, господин премиер.\n- Да, безспорно. Миличките мои. Но те през годините главно поддържаха БСП – 22 години. Вижте им митингите.\nИ какво, да ги накажем ли?\n- Не ги наказваме. Тези хора са им похарчили парите. Тези хора са държали държавата най-бедна. Но за съжаление носталгията към миналото ги държи там. Искам да дам много, но аз искам да мисля и за тези хора, които работят; тези, които искат да отиват на работа по добър път, да имат метро, да имат комуникации, да имат чиста среда и екология. Аз мисля и за тези хора, защото те са носители на прогреса. И виждате, че сега от април месец ще вдигнем и пенсиите. От първия ден, в който дойде ГЕРБ на власт, ние вдигнахме пенсиите. Нека това да не го забравяме.\nГледах Станишев преди дни - така ехидно ви се присмя и казва: "С пет лева". 9% е най-високата надбавка към пенсиите.\n- Точно Станишев, където цялата му рода през годините са допринесли за това да сме най-бедни, да е ехиден, не му отива. Просто не му отива.\nЕмилия Масларова ще ви каже, че през четирите години социална политика, ръководена от нея, пенсиите се качваха по швейцарското правило и хората действително…\n- Какво ще ми каже? Нали бях кмет през това време и давах разрешенията, за всеки четвъртък пенсионерите правеха протестен митинг пред "Александър Невски". Какво ще ми каже Масларова? Тогава аз давах разрешенията за митингите. Всеки четвъртък бяха на протест. Не помните ли учителската стачка…\nСедянката. Помня я, да.\n- Даниел Вълчев им каза, че тази седянка трябва да я разтуря. Те просто мислят, че българите са с толкова къса памет, че да забравят всичко. Ами от първия ден с последното решение на Станишев на последния Министерски съвет те вдигнаха пенсиите. Ние от първия ден започнахме да ги изплащаме. Така че ние не предизборно сега вдигаме. Ние следизборно започнахме да ги плащаме. Това са истини и те са написани черно на бяло.\nЩе отмени ли партията, чийто лидер сте, отмяна на тоталната забрана за тютюнопушене? Ресторантьорите вече плашат с бойкот. Трима депутати, ако не греша, искаха да се отмени това решение и да се върне старата правна норма.\n- Моето мнение по темата е категорично. Едно време се пушеше в самолетите, пушеше се в градския транспорт. Сега ако някой запали цигара там, това би било много лошо възпитание, всички биха го погледнали…\nА в ресторантите?\n- Абсолютно съм убеден, че във времето особено до 20.00 часа в ресторантите не трябва да се пуши. Разбира се, когато приехме тази забрана ни се виждаше прекалено, ако има отделно помещение в ресторанта, което не пречи на останалите, и някой иска да пуши, да не може да пуши, а да трябва задължително да излиза навън. Затова може би най-правилното е, след като е толкова важна темата и толкова се коментира в обществото, да се повдигне в парламента и нека да я обсъдят.\nКак си го представяте, да има зали за пушачи, както беше преди, или след определен час да се пуши на местата за…\n- По принцип след 22 часа всеки работещ човек или семеен човек, който е отишъл на ресторант със семейството си, се прибира вкъщи. Иначе на другия ден не може да отиде на работа. Но, ако има отделно помещение, може би да. Но нека да го обсъдят. В края на краищата аз не съм мерило дали нещо е абсолютно правилно.\n- Когато ми се пуши, пуша. Но примерно в Министерски съвет излизам на терасата.\nВие излизате на терасата?\nНе пушите в кабинета?\n- Не. Отивам на терасата.\nНо, ако има частно парти, него давам пример, защото завчера Тошо Тошев направи 70 години и беше поканил много хора, мисля, че всички, от много партии бяха там, и ме попита: добре, сега като съм си откупил ресторанта и искам да си запаля една пура, тук са само мои гости, няма случайни, ако някой не иска, примерно ще се разсърди и ще си тръгне. Защо да нямам право, сиреч, ако дойдат инспектори да ни глобят. И вика: ще си запаля.\nЗначи клякате. И вие запалихте.\n- Не, аз си тръгнах. На седмата минута си тръгнах. Защото той казва: аз ще си запаля. Викам: в мое присъствие няма как да си запалиш, защото трябва или да извикам да те глобят, или да глобя заведението, ако нарушаваш закона. След като мина официалната част, изказванията, си тръгнах. И то затова си тръгнах.\nЩе подкрепи ли парламентарната група на ГЕРБ втората къса клечка, която издигнаха независимите депутати за конституционен съдия след Венета Марковска – прокурор Гугушева?\n- Мисля, че утре в 17.00 часа парламентарната група на ГЕРБ има среща с госпожа Гугушева. Има да зададе въпроси. Тя трябва да им даде отговори. Според нея това, което знам, са компромати това, което излиза. Но ние сме длъжни като партия да я поканим на среща и тя да бъде така добра да защити своята репутация.\nКазвахте същото и за Марковска, след това ви се наложи три пъти да я помолите да си ходи, а тя инатлия се оказа, не си тръгна.\n- Е, накрая си тръгна.\nНо не по собствена воля.\n- Парламентът е колективен орган. Не случайно всички партии се борят на изборите да вкарат повече депутати в парламента. Там се одобряват процедурите, там се решават законите, там се подкрепят или не дадени кандидати. И по един или друг начин затова там има председателски съвет, представители на всички партии се събират и решават какво да се прави. Обсъждат теми. И вече в зала всеки гласува по съвест.\nПритеснява ли ви фактът, че президентът продължава да ви изпреварва по рейтинг?\n- Не. Президентът е обществена, обединяваща фигура, обединяваща фигура, той не влиза в конфликти, от него не зависи дали да даде пенсии или коледни надбавки, дали вкарва някой в затвора. Неговата е представителна функция и е нормално той да бъде най-обичан, най-уважаван. Така че…\nС какво си обяснявате факта, със сигурност това ви прави впечатление…\n- Виждате, много пъти и моите министри ме изпреварват по рейтинг. И Лили Павлова, преди Росен, Цветанов ме изпреварва. И това е нормално. Сега, някой дали си мисли, че магистралите ги строи Лили, а не аз, и не правителството? Но просто има хора, които за дадения момент, като се концентрират само в тази област, тя, разбира се, се справя прекрасно и за радост расте рейтингът.\nИли в София госпожа Фандъкова – страхотен кмет. Но ако ние не строим, дали ще изглежда така градът? Аз съм бил в обсадна ситуация, когато ми правеха всеки ден боклучена криза в София. А видяхте, откакто дойдохме на власт, чакай да не ги подсетя само пак да ходят да ръчкат хората, пет години Суходол си работи. Пет. Разбирате ли? А помните Станишев какво правеше по София – ходеше с Вълка заедно с маркучите да ми правят криза. Прибираха кофите посред нощ. По принцип тази партия е много силна на конспиративни…\nСега ще си поговорим и за тази партия конкретно. Но кажете с какво си обяснявате факта, че личният ви рейтинг спада и то спадът се превръща вече в тенденция?\nРедица медии написаха: "Харизмата Борисов гасне".\n- Чудесно. Това може да успокои противниците.\n- Аз правя всичко, което е правилно за държавата. И съм убеден, че ако вдигна сега пенсиите или дам коледни надбавки, както искате, ще ми се вдигне рейтингът. Но ще превърна държавата в това, което превърнаха много колеги европейските държави. Затова рейтингът няма никакво значение. Всеки трябва да си плати своя дан за стабилността на държавата.\nДават ми сигнал, че имаме седем минути, явно много бързо тече времето. Доволен ли сте от публичното поведение на финансовия си министър, който през седмицата нарече депутатите "пияници" и му се наложи да се извинява?\n- Аз съм доволен от Дянков. Даже се чудя как е говорил за коледни надбавки, като прекрасно знае, че в бюджета няма, но той свърши много работа. Както вътрешният министър свърши много работа в Щатите и във Великобритания, и в Брюксел, така и Дянков свърши много работа по финансовата стабилност на България. И завчера, между другото много, да ви кажа, защото доста дела водехме, най-сетне, знаете че през 2001 г. по времето на Костов Гад Зееви подаде иск, освен авиокомпания "Балкан" с всичките й ЛОТ-ове, за 220 милиона щатски долара.\nПомня, че искаше обезщетение от нас.\n- Да, да. През 2006 г. Арбитражният състав е постановил решение, с което осъжда България…\nДа му платим милиардите?\n- Не, да платим на Зееви 10 милиона и 400 хиляди щатски долари. За радост и благодарение на много усилия от страна на Дянков, през месец март 2011 г. Федералният съд на Южния район на Ню Йорк отхвърли молбата на Зееви и на 24 август 2011 г. вече Федералният апелативният съд на САЩ, с една дума, няма да даваме пари. Решението е окончателно.\nКакво казвате, че онези пари, за които ни съдеше Гад Зееви, ние няма да ги дадем сега?\n- Няма да ги дадем, да и решението е окончателно. И нека да изчакаме на 20 декември, обещавам да ви го пратя Данков, защото свършихме още една изключително ценна за България работа с едно дело, но ще изчакаме 20 декември. Ще го пратя ако е тук в България, да дойде да каже, защото над 180-190 милиона лева сме спечелили на България.\nКажете сега за социалистите, притесни ли ви изявлението на…\n- Комунистите, защото те само са си сменили името. Иначе конгресите са им четиридесет и някой. Така че те са си същите.\nКажете обаче притесни ли ви онова предупреждение на лидера и на европейските социалисти господин Станишев, че като не си отидете с мир, ще си отидете по друг начин?\n- Те веднъж са убили дядо ми. Така че аз ги приемам много на сериозно тези работи. И взимаме необходимите мерки да се предпазваме от тези бандити.\n- Да се охраняваме. Те са много страшни. Те са много страшни, Станишев е много страшен. Той по другия начин, той ги разбира тези работи още така по наследство.\nКак, какво, притеснявате се физически?\n- Как се убиват хора, как се правят концентрационни лагери, той прекрасно знае какво е било в "Белене" преди атомната централа да тръгне да я строят там, как са давали хората на прасетата да ги ядат. Той знае какво е и затова неговият начин, другият, е ясен. Но мисля, че няма да му се дадем така лесно, колкото и да е страшен. Защото безспорно те са много страшни. Те са много страшни.\n23% за ГЕРБ и 21% за БСП. Чух ви някъде през тази или миналата седмица, докато рязахте лента на някакъв път.\n- Не някой път. Всеки ден откриваме опери, театри, читалища, пътища и ги даваме на българския народ.\nНе, път беше си спомням. Вие тогава казахте пред хората, събрали се на площада, че...\n- Вие цитирате една агенция. Средно разликата е между пет и шест на всички агенции процента в наша полза.\nДобре, но вие сам казахте, че сте притеснен за предстоящите избори.\n- А когато те бяха на третата година и половина, ГЕРБ ги водеше вече с 10%, ако си спомняте.\nТ.е. спокоен ли сте за предстоящите избори?\n- Абсолютно съм спокоен. Абсолютно съм спокоен, защото това, което строим; това което правим и това, което до изборите ще се направят още, народът ще го оцени, убеден съм.\nА защо убихте СДС?\nСрещата с лидера им, на когото едва 2% от българите знаят името, предхождаше такива разрушителни процеси.\n- Вижте, аз ви моля, да не използвате такива думи. Защото, ако има убиец на СДС, той се казва Иван Костов. Иван Костов е убиецът на СДС. Той е точно като един частник, защото е меркантилен човек, който като пасивите ги оставя на СДС и си прави една нова партия ДСБ с активите. Това какво сме предложили ние? Да предложат конституционен съдия. Ами Екатерина Михайлова, много уважаван, разбира се, прекрасен човек, но тя беше в моя кабинет да поиска тя да стане конституционен съдия. Костов е идвал толкова пъти в моя кабинет.\n- За какво ли не.\n- Аз съм дискретен човек. Но дано ме гледа, защото не му прави чест. Но най- от всичко беше учудване за всички нас, когато спечелих изборите и бях на операция, първият ми посетител в болничната стая, още не бях излязъл от упойката и ми се струваше, че халюцинирам, беше Иван Костов.\nКогато там с крака имахте проблем?\n- Да. Първият. И Цецо чака в коридора, Цветанов, и не може да влезе от него. И като влезе и го видя и вика: аз сигурно пак много работи не съм разбрал. Ето, живи свидетели са докторите, всичките.\nЗначи този човек може да си затвори очите и да дойде при мен в болницата и да каже: ти си мотора на дясното, давай, защото можете само вие да биете БСП. И е факт, че само ние можем и продължаваме да водим на БСП в условията на най-тежката криза, искам да кажа. И да не забравя, защото той много обича да лъже напоследък Станишев. И онзи ден в парламента ме намери неподготвен с някои числа.\nА той, между другото, ви обвини, че преди две седмици беше наш гост и това също исках да ви питам.\n- Той е всеки ден в телевизиите. Той е всеки ден в телевизиите и във всяка телевизия казва, че няма свобода на словото. Всеки ден е в националните телевизии. Просто такъв смях няма като него.\nЧакайте обаче. Той ви обвини, че от оставения от социалистите резерв вие сте го похарчили и пет милиарда още сте натрупали дългове.\n- Искам на това да му отговоря. В БНБ има публичен сайт. Нашият резерв в момента е 6 и половина - 7 милиарда. Имаме 1 милиард да взимаме от Брюксел. Не го взимаме по простата причина, че Европейският парламент каза да се спрат парите на цялата Европейска комисия, защото няма бюджет. Много важно нещо. Иначе щяхме да имаме 7 милиарда и нещо. Станишев ни го остави на 7 милиарда и 700. Само че не беше платил 2 милиарда и половина по договорите, беше вдигнал с един милиард пенсиите за година напред.\n- Добре, 900 милиона, близо милиард. Махай по милиард и веднъж от 7 милиарда и 700 хиляди вадим един милиард, стават 6,7; вадим 2,5 милиарда неразплатени, колко стават?\nОт 6,7, стават 4,7.\n- Под 4. Под 4. Плюс Орешарски публично пред всички медии го покани…\n- 500 милиона, колко е оставил? А сега, ако отидете и бръкнете вашите оператори в БНБанка в сайта, ще видите - нашият е 6,5 сега. Ще стане 7 щом ни плати Брюксел по фактури. Абсолютни лъжи говори. Това се проверява и е хубаво журналистите, когато някой говори лъжи, изваждаш цифрите и казваш: ето какво е казано, но то не е така, вие как бихте коментирали? Това е сериозен подход според мен в журналистиката. И понеже той ме хвана с няколко цифри, не можах да му отговоря, защото нали ги нахвърля, аз съм ви донесъл и ще ви ги оставя, защото той често идва при вас.\n- Като дойде следващия път да го питате. Договорени и реално изплатени средства от структурните и кохезионния фонд. Ето ги - към 1-ви август 2009 година.\nКамерата не може да ги покаже обаче.\n- Не, аз ще ги подпиша и ще ги оставя. Понеже ми ги е дал Дончев, ще ви ги оставя. 184 милиона са усвоили те към август 2009 г.\nДобре, а към днешна дата?\n- Ето, към днешна дата 7.12.2012 г. – 5 милиарда и 69 милиона. Значи на 1.08.2009 г. – 184, отгоре пише "по реално изплатени средства по структурни и кохезионни фондове". Отварям другата страничка: "Договорени и реално изплатени средства"…\nНо минутата мина, сега ще кажат подмазват се на премиера…\n- Вместо да говорим 10 пъти за някакви мними коментатори, можеше важните неща да кажем.\n- Ето усвояването и го подписвам - 2007 г. - 0,03; 2008 г. - 0,04; 2009 г. - 0,41, 2010 г….\nИ ето ви 2012 г. - 5 милиарда и седем. Ето я графиката и ви я оставям вашите хора ето да я покажат и като дойдат да го питат. И още нещо, защото той ще ти каже не са ни били спрени фондовете.\nТой го каза при нас.\n- Да, точно. Но Европейският съюз не използва думите спрени. Те примерно, когато искат да те накажат с мониторинг пишат отгоре: "Доклад за напредъка". Какъв напредък, като в случая става мониторинг върху съдебната система и борбата с организираната корупция и престъпността. Но думичката е "напредък". Те използват думите "не съответства".\nТака, давайте сега какво сте ни донесъл?\n- Ето ги. Аз съм ги донесъл черно на бяло, официалните писма на Европейската комисия. Ето за 2009 година - тяхната, където пише: Комисията счита, че предадените документи "не са приемливи" и така до края по всички програми. А ето ви 2010 г. при нас какво се случва. Същата страничка, само че пише: "Предадените документи за оценка на съответствие са приемливи".\nДобре стига реклама, стига реклама.\n- Не, това не е реклама. Вие го държахте половин час да лъже. Той лъже, аз му нося документи и искам хората да чуят как лъже.\nАз ще му ги покажа следващия път…\n- Защото знаете ли те на какво разчитат? Че ако излезеш и кажеш примерно Станишев е откраднал 100 милиарда или неговото правителство изяло фискалния резерв, понеже никой не го проверява и те разчитат, че така си говорят лъжи.\nА това остава за нас.\n- Оставям ви го на вас. С обяснителна записка за кое е съответствие и кое не е съответствие.\nСамо на края ми кажете, ако не сте премиер какво ще правите след следващите избори?\n- Това не е ваша работа. Аз не ви питам вие какво ще правите след предаването.\n11:23, 27 ное 21 / България 6\nDarth Plagueis 12:46, 10 дек 12 / Неутрално\nМного тежко интервю, в много теми. 1. Така и не отговори какво е правил в щатите. 2. Позицията му за пушенето ...\nSSmart 12:35, 10 дек 12 / Неутрално\nГоуееем! И каква отмъстителност към пенсионерите! Те ще му го върнат на изборите!\nРейтинг: 683 12:33, 10 дек 12 Неутрално\nЩе продължи да умножава милионите и яко ще пафка...\nРейтинг: 3133 12:34, 10 дек 12 Весело\n"Щом темата за пушенето е толкова важна, нека парламентът я обсъди отново" - а за ХЛЯБ, МЕД и МАСЛО например никак не е важна темата, защо да се обсъжда?!\nРейтинг: 1484 12:35, 10 дек 12 Неутрално\nРейтинг: 958 12:35, 10 дек 12 Весело\nХехехехе! Наш Боко пак пуска лафове! СмУех през сълзи\nРейтинг: 683 12:36, 10 дек 12 Неутрално\n[quote#2:"А БЪ В"]за ХЛЯБ, МЕД и МАСЛО [/quote]\nЗа техните -по цял ден "работят"...\nРейтинг: 458 12:36, 10 дек 12 Неутрално\nРейтинг: 627 12:36, 10 дек 12 Неутрално\nЗащо Слънчицето е намръщено на снимката? Изглежда в Симеоново е минавал и театрална школа?\nРейтинг: 1298 12:37, 10 дек 12 Весело\nЗа сметка на пенсионерите е много щедър към социално слабите, разбирай циганите главно. Общините получават в пъти повече пари за следващата година. Няма нищо общо с изборите...\nРейтинг: 507 12:37, 10 дек 12 Неутрално\nАко убийството на СДС започна с отделянето на Костов , то заиграването със СДС-Кабаиаванов го довърши.\nРейтинг: 853 12:37, 10 дек 12 Неутрално\n"Бойко Борисов: Щом темата за пушенето е толкова важна, нека парламентът я обсъди отново"\n- Еми то и цената на бензина е важна за народа , нека я обсъди парламента ,ако пък те няма това право , то нека има референдум за цената на бензина колко да е " .\nБойко стига с тези пуполистически номера . /изборите са важни за теб , но има много непушачи ........../\nРейтинг: 1134 12:38, 10 дек 12 Неутрално\nРейтинг: 583 12:38, 10 дек 12 Неутрално\nЕ за кво им правите реклама на бтв-то и тази джурналистка найденова?\nТова интервю беше колкото да се покаже пожарникаря по ТВ-то и да напсува за н-ти път станишев и бсп-то. Нищо съществено.\nРейтинг: 507 12:42, 10 дек 12 Неутрално\nКакто винаги особенно последователен , в своята непоследователност.\nРейтинг: 612 12:42, 10 дек 12 Любопитно\nНякакси последните седмици две беше доста спокой... но ТЕ се завърнаха и се започна единия неделя след обяд, другия понеделник сутрин, аман! ТЕ в БурсаТВ на щат ли са?\nРейтинг: 3073 12:45, 10 дек 12 Неутрално\nМалко изнервен и доста нагъл\nРейтинг: 1127 12:45, 10 дек 12 Неутрално\n"От първия ден, в който дойде ГЕРБ на власт, ние вдигнахме пенсиите"\nЛъже като индобългарин! Вдигнаха минималната и вдовишките добавки. А останалите 2/3 от пенсионерите?!\nЗа модератора: Аз квалифицирам това, което прави - лъже; а не го наричам "лъжец", което би било обида.\nРейтинг: 1734 12:46, 10 дек 12 Неутрално\nМного тежко интервю, в много теми.\n1. Така и не отговори какво е правил в щатите.\n2. Позицията му за пушенето е директно признание за лобисткия натиск.\n4. Пълно непознаване на елементарни правни рамки.\n5. Говорене за резерв в стил бакалския тефтер на Манолова, дълбоко погрешно.\nРейтинг: 571 12:47, 10 дек 12 Неутрално\nПърво : темата за пушенето изкуствено се прави важна. По някакви причини.\nФтору : безумно "интервю".\nРейтинг: 1127 12:48, 10 дек 12 Неутрално\n"пет години Суходол си работи. Пет. Разбирате ли?"\nАз пък разбирам, че ни излъга с приказките си за завод за боклука. Досега трябваше да го има - ако, разбира се, приемаме приказките Му насериозно.\nРейтинг: 1416 12:49, 10 дек 12 Весело\nЛеко ме досрамява като чета такива интервюта. Неудобно ми е, че това редко е най-доброто, което може да произведе политическио процес у нас.\nПрост народ, слаба държава, квалитетни политици.\nРейтинг: 824 12:50, 10 дек 12 Неутрално\nС една дума: Господин Бойко Борисов е: Велик.\nРейтинг: 1127 12:50, 10 дек 12 Неутрално\n"Както вътрешният министър свърши много работа в Щатите и във Великобритания, и в Брюксел,"\nА аз си мислех, че работата на вътрешния министър е вътре в страната - до лови престъпниците. Колко съм глупава...\nРейтинг: 458 12:53, 10 дек 12 Неутрално\nВсъщност, от доста време си мисля, че Доган игра пряко за Тиквата в предишното правителство, и всички скандали, породени от ДПС и директно от него, имаха за цел да дискредитират онова правителство, за да може на повърхността да изплува тиквената пяна.\nДоказателствата: всички ги виждаме. Какво стана с Доган след това - покри се и дума не се чува от него, какво стана със заканите тиквени към бея и барбекюто му - нищо. Комунистите бяха извозени за втори път.\nРейтинг: 824 12:54, 10 дек 12 Неутрално\nСтига с тоя боклук, ма. Боклук е опозицията в България. За нищо не става. Сакакте сметище без пари. Затова се врънкате толква годин. Нали има къде да го изфръгате. Ако не, да ви ожулат с 200 милиона данъци и да спрете да пискате.\nНо, тогава никой от вас не ще да даде, най малкото ти.\nРейтинг: 507 12:56, 10 дек 12 Неутрално\nВ българското законодатество е прието,че който умишлено си уврежда здравето няма право на обезщетение. Ако аз ударя някой и му причиня рана, която ще заздравее и няма да има дори и белег, даже лечение няма да е нужно и няма да повлияе на работоспособността му, аз съм престъпник и ще бъда осъден. Пушача знае, че цигарите са вредни и за неговото здраве и за здравето на околните.Това е ясно и на тези които пишат законите и на тези които ги прилагат.\nРейтинг: 824 12:56, 10 дек 12 Неутрално\nКолега, чекам да ми пееш. За еталон на политици и политическа система и техните критици. Нещо съвременно?\nИ така помежду другото прескочи Германия, че сме много близо до нея.\nРейтинг: 576 12:57, 10 дек 12 Неутрално\nаз пък много искам да се превърнем в италия, испания португалия, всички тези лоши страни...човек направо не вярва какво е нивото\nРейтинг: 1734 12:57, 10 дек 12 Неутрално\nФакт, но комунистите са част от него, а не извозените. БСП, ДПС, Герб - три глави, една ламя.\nРейтинг: 1616 12:58, 10 дек 12 Неутрално\n[quote#19:"Вени Г."]Аз пък разбирам, че ни излъга с приказките си за завод за боклука.[/quote]\nСлед като лъже за елементарни неща, не трябва да му се вярва за нищо "Даниел Вълчев им каза, че тази седянка трябва да я разтуря".\nВсеки знае, че "седянката" беше изпусната от Орешарски.\nРейтинг: 2499 12:59, 10 дек 12 Неутрално\nВъпрос на ОЦЕЛЯВАНЕ за управляващите !!!\nРейтинг: 927 12:59, 10 дек 12 Неутрално\nУникално интервю с вожда. Ама и как завърши само\n"Само на края ми кажете, ако не сте премиер какво ще правите след следващите избори?\nТова не е ваша работа. Аз не ви питам вие какво ще правите след предаването."\nРейтинг: 1160 12:59, 10 дек 12 Неутрално\nЦялото интервю е бисер!\nИ си личи, как водещата и премиера са си лика прилика. Уникално излагане и от двете страни... иначе, толкова неща правят впечатление, че ако трябва да ги цитирам, значи да пействам цялото интервю... и все пак:\n-А той, между другото, ви обвини, че преди две седмици беше наш гост и това също исках да ви питам.\n-Той е всеки ден в телевизиите. Той е всеки ден в телевизиите и във всяка телевизия казва, че няма свобода на словото. Всеки ден е в националните телевизии. Просто такъв смях няма като него.\nИ това го казва Боки, дето сутрин с него се събуждаме и с него лягаме?!? Стьига бье...?!??\nРейтинг: 909 13:00, 10 дек 12 Неутрално\nНе е пушенето, бате Бойко, от тази сутрин Цветанов ти е най-големия проблем ...\nРейтинг: 824 13:00, 10 дек 12 Неутрално\n[quote#3:"SSmart"]И каква отмъстителност към пенсионерите! Те ще му го върнат на изборите![/quote]\nТака е. За ГЕРБ гласуват младите, умните, висшистите.\n13:01, 10 дек 12\nРейтинг: 1416 13:04, 10 дек 12 Весело\nПрипреничък е нещо вождът на индианците. Сигурно го чакат важни държавни дела, а тука само го питат разни неща и губят времето Му.\nРейтинг: 1416 13:04, 10 дек 12 Любопитно\nБългарските пенсионери имат основание да заведат дело в Страсбург и да потърсят обезщетение за геноцид и политическа и възрастова дискриминация от страна на изпълнителната власт на страната ни...\nРейтинг: 718 13:06, 10 дек 12 Неутрално\nКакто казват сърбите - Пуши к...ц! Важна е не темата за пушенето, кой ще го пуши накрая. Май обикновените българи. Какво става с яденето? Аз искам ядене и топло!\nРейтинг: 515 13:07, 10 дек 12 Неутрално\nМного отмъстително отношение спрямо пенсионерите, защото 22години гласували за БСП, не смятам, че е лоялно от негова страна. А и много примерен се изкара, тръгнал си, за да не стане свидетел, че се нарушава забраната, нещо не ми се много вярва.\n13:09, 10 дек 12\nРейтинг: 462 13:12, 10 дек 12 Неутрално\n"Но най- от всичко беше учудване за всички нас, когато спечелих изборите и бях на операция, първият ми посетител в болничната стая, още не бях излязъл от упойката и ми се струваше, че халюцинирам, беше Иван Костов.\nДа. Първият. И Цецо чака в коридора, Цветанов, и не може да влезе от него."\nРейтинг: 838 13:13, 10 дек 12 Неутрално\n[quote#39:"Съни"]защото 22години гласували за БСП[/quote]\nнапротив и тук не е прав, реално пенсионерите избраха, и царя и него!\nРейтинг: 1139 13:14, 10 дек 12 Неутрално\nВсеки отговор на "Премиера" е абсолютно умопомрачителен и не се нуждае от коментар.\nРейтинг: 838 13:15, 10 дек 12 Весело\n[quote#34:"Wrornoxmaniak"]За ГЕРБ гласуват младите, умните, висшистите.[/quote]\nти към кои се причисляваш!\nРейтинг: 541 13:15, 10 дек 12 Неутрално\nпринципно е добре БСП-то да се псува. А Найденова, която преди имаше някаква репутация, след като се опита да направи някакъв еколог на нищо, а само се изложи, никакво мерило не ми е.\nРейтинг: 1416 13:16, 10 дек 12 Весело\nНямам забрана , като истински десноцентрист, да посетя коктейла по повод 70 годишнината на видния ДС- доносник ,другаря тошо тошев !!!\nЩом обаче запушиха и нарушиха закона - аз се изнизах..\nНикога НЕ съм нарушавал Закона, в моя живот : )))) Особено забраните за пушене !! : ))))))))\n13:17, 10 дек 12\nРейтинг: 824 13:18, 10 дек 12 Весело\n100 пъти си ви го писал. Я съм от младите. За другото преценете сами.\nРейтинг: 909 13:19, 10 дек 12 Неутрално\nРусия ще строи в Турция ядрена централа за 20 млрд ... а защо нашата да е по-малко ???\nТова да казват до референдума !\nРейтинг: 824 13:20, 10 дек 12 Неутрално\n[quote#38:"malart"] Аз искам ядене и топло![/quote]\nАз пък не искам да ти го дам. Иди сам си изкарай парите.\nРейтинг: 1186 13:21, 10 дек 12 Весело\n[quote#47:"Wrornoxmaniak"] мъгла. Гъста, сива, непрогледна. И там съм специалист. [/quote]\nЗащото всички гербери сте от "мъглата", паднала върху свободата на словото българско! Ама и на вас ви дойде времето да се изметете, което пък ще бъде повод за "Безйкраен празник". Защото партията изгуби усета си за вкус, щом навлезе в климактериума. Беше наистина странно. Изведнъж престана да различава добрата картина от лошата ))))\nРейтинг: 1416 13:23, 10 дек 12 Весело\nКакво сериозно? Кой да гласува за читави политици, че да се пръкнат отнекъде?\nВ Бг-то традицията не се променя. 5% гласуват за Доганя, 10% гласуват за червените, 15% гласуват против тоя, за който са гласували на предните избори всеки път. Честито, ти си в тая категория. Още 5-10% гласуват случайно, щото не разбират какво пише на бюлетината, а останалите ходят за гъби и са над "тия работи".\nУмните млади отдавна са се чупили от България, както и висшистите, чиято диплома има некакъв смисъл и нито ги ебе какво става там, нито кой дои данъчната система в момента.\nРейтинг: 614 13:24, 10 дек 12 Неутрално\nПризнавам си имах голямо желание имах да прочета цялото интервю, но този път само първите няколко отговора ми стигнаха. Срам - голям срам!\nРейтинг: 838 13:27, 10 дек 12 Весело\n[quote#48:"Wrornoxmaniak"]Я съм от младите[/quote]\nа.., да не би да си от онези 40%, до 25 години, които не учат и не работят, защото не си написал, че си с висше образование, т.е. считаш се за достатъчно умен!?\nРейтинг: 1416 13:30, 10 дек 12 Неутрално\nТоя се измъква като ... из гащи. Па и нервен, на всичките глупости дето ги изприказва, отгоре.\nРейтинг: 515 13:32, 10 дек 12 Неутрално\nПремиерът беше много добре подготвен за интервюто имаше диаграми, графики, които дори подписа.\nРейтинг: 824 13:32, 10 дек 12 Весело\nДо коментар [#51] от "qwertasdf":\n[quote#51:"qwertasdf"]Защото всички гербери сте от "мъглата", паднала върху свободата на словото българско! [/quote]\nТогава ти заповядвам веднага да вземеш един чук и да си строшиш компютъра и никога повече да не пишеш коментари в Интернет.\nРейтинг: 1087 13:33, 10 дек 12 Любопитно\nКаквато Диана, такъв и Бойко т.е. нули.\nРейтинг: 3274 13:34, 10 дек 12 Весело\n[quote#29:"Роси Кирилова"]"Даниел Вълчев им каза, че тази седянка трябва да я разтуря".\nВсеки знае, че "седянката" беше изпусната от Орешарски. [/quote]\nРосе .... ама Орешарски в момента не е никакъФ.\nА Даниел Вълчев е при Куневата, нещо в ръководството им.\nТа ... атаката си е разбираема.\nСлънцеподобният си лъже съвсем целенасочено. Както винаги\nРейтинг: 824 13:35, 10 дек 12 Неутрално\n[quote#52:"jubal harshaw"]Честито, ти си в тая категория. [/quote]\nВинаги гласувам в синьо. За частната инициатива. Най-синьото сърце в Дневник. До последната капка кръв.\nРейтинг: 1616 13:38, 10 дек 12 Весело\nСинята коалиция ще бъде основа на дясна коалиция срещу невежите тикви от ГЕРБ.\nРейтинг: 1616 13:38, 10 дек 12 Неутрално\nДСБ упълномощи лидера на партията Иван Костов да проведе незабавно среща с Надежда Нейнски и с десните формации от Синята коалиция с цел бързо подписване на коалиционно споразумение и реална работа за изборите.\nТова обяви Радан Кънев след заседанието на Националното ръководство. По повод срещата на Национален съюз „Единство" в Пловдив и регистрираното в последствие Гражданско сдружение „Единство" Кънев заяви, че ДСБ вижда в тази среща желание и готовност десницата в България да се обедини въз основа на съществуващата Синя коалиция, напусната от СДС.\nПо думите му съществуващата Синя коалиция трябва да бъде основа на дясна коалиция срещу ГЕРБ. Същата позиция заемат и в „Единство", подчерта Кънев и изрази увереност, че ще се обединят с ДСБ и веднага след това ще се мине към преподписване на споразумението за Синя коалиция.\nОт ДСБ отново заявиха готовност за дебати за предстоящия референдум по темата „Белене" и отбелязаха, че все повече партии започват да се отказват от дебати по референдума. Редно е политическите партии да влязат в открит дебат, категорични са от ДСБ.\nРейтинг: 507 13:38, 10 дек 12 Неутрално\nТютюневите лобита спечелиха за пореден път, няма какво да се лъже. Тая наредба и половин година не издържа, а как само се бе заканил Бойко...\nРейтинг: 402 13:42, 10 дек 12 Неутрално\nТая журналистка що му вика да спре с "рекламата", като 4овека си показва конкретни факти и цифри написани 4ерно на бяло, в отговор на поставения от нея въпрос?\n13:43, 10 дек 12\nРейтинг: 515 13:45, 10 дек 12 Весело\n[quote#22:"Вени Г."]Колко съм глупава..[/quote]\nНе си глупава,просто той е мн-умен ))\nРейтинг: 627 13:51, 10 дек 12 Неутрално\nНяма кво да ми обсъжда парламента отново.щом един път е приет закона,край!!!\nРейтинг: 1078 13:54, 10 дек 12 Неутрално\n"Да, безспорно. Миличките мои. Но те през годините главно поддържаха БСП – 22 години. Вижте им митингите. "\nЦиничен и отмъстителен човек, мръсник............\nРейтинг: 907 13:55, 10 дек 12 Весело\nКогато там с крака имахте проблем? [/quote]\n- Слънчо повреди крачето на 14,05,2009\n- операция му е правена на 11,06,2009\n- Костов е ходил при него на 12,06,2009\n- парламентарните избори бяха на 05,07,2009\nПатологичен лъжльо- едно изречение 3-4 лъжи!\nИ още нещо - информацията че не му е стигнал ден и половина да излезе от упойка та бил замаян.\nАма си мисля ,че Слънчо е под упойка вече 10-ина години така че това нема да го броиме към лъжите.\nРейтинг: 740 13:56, 10 дек 12 Неутрално\n,,Това не е ваша работа....аз пит.............правите,,\nРейтинг: 518 13:59, 10 дек 12 Неутрално\nБорисов: Миличките мои пенсионери, но 22 години те поддържаха БСП\nАло-о-о, премиерът - ти не си премиер само на членовете и л....е на ГЕРБ! Като си спечелил изборите си премиер на една държава и всички хора в нея! Тези съвсем на сериозно се взеха - хем некомпетнтни, хем егоисти, хем алчни, хем пък се сърдят, че не ги подкрепят!Ами да бяхте се постарали да убедите и тези, които не гласуваха за вас, че сте компетентни, че мислите за хората! Ама няма как да стане! С вашето самоуправство и лапане без лев за нито една прослойка в обществото, с вашето насаждане на омраза и настройване на обществото всеки срещу всеки - краят на властването ви иде!\nРейтинг: 402 14:01, 10 дек 12 Неутрално\nДо коментар [#66] от "gan4o":\nЗа съжаление колкото и да е умен, за България няма по-добра алтернатива. Аз ли4но го предпо4итам със вси4ките му титли "златна тиква" и тем подобни пред комунистите, които интелектуално не стоят по-високо, но дърпат в ло6а посока и крадат в пъти пове4е. Тои си е най-доброто което българите можахме да излъ4им. Много съжалявам ама не това ни е "елита".\nРейтинг: 515 14:03, 10 дек 12 Неутрално\nМиналата седмица, в Брюксел се проведе семинар на тема "Корупцията в страните членки на Европейския съюз", организиран от евродепутати членове на "Специалната комисия за корупцията, организираната престъпност и прането на пари" (CRIM). Участие взеха и журналистите от Биволъ Атанас Чобанов, Асен Йорданов, заедно с Петър Пенчев от Асоциация за свободното слово "Анна Политковская". В препълнената зала, те представиха доклад за криминалното минало на Б. Борисов, с видео-мост с Асандж директно от посолството на Еквадор в Лондон.\nКакто стана практика напоследък, такива събития не са приоритет за подчинената журналистика в България. Защо Дневник не отрази това събитие, всеки сам може да се отговори...\nРейтинг: 515 14:04, 10 дек 12 Неутрално\nЗабравих линка към презентацията - https://www.bivol.bg/bivol-ep-conf.html\nРейтинг: 515 14:08, 10 дек 12 Неутрално\nА темата за пушенето е поредната пушилка за замъгляване на хоризонта... Замъгляване на неудобните факти, като например немското разследване за наркотрафик с данни за "Големия брат" Бойко Борисов.\nРейтинг: 402 14:10, 10 дек 12 Неутрално\nИсках да кажа това ни е елита. Преди това кой гласува за царя и за БКП-то? Те много интелигентни визионери ли ви се сториха?\nРейтинг: 1186 14:14, 10 дек 12 Весело\nВече никой не слуша герберите, за всеобща радост, защото само лъжете народа! Което е и добро предназнаменование за изборите - означава, че народът вече е разкрил бандитската същност на това управление. Много ви здраве от папата, гербери\nРейтинг: 458 14:16, 10 дек 12 Неутрално\nтози човек или по-скоро тази креатура дали си дава сметка какви ги плещи? Ами той по нищо не се различава от празноглавците непосредствено след 9.9.44. Просто ми е отвратително да го слуша. Сякаш чета наръчник на агитатора\nРейтинг: 571 14:16, 10 дек 12 Неутрално\n"По принцип след 22 часа всеки работещ човек или семеен човек, който е отишъл на ресторант със семейството си, се прибира вкъщи"\nИнтересно, какво трябва да значи този бисер - че пушещите са долни пройдохи, че седящите в завдение след 22 ч. са долни пройдохи, че в почивните дни заведенията не работят, или че честно работещия семеен човек няма почивни дни?\nРейтинг: 402 14:19, 10 дек 12 Неутрално\nМинахме през всякакви знамения, царе, феи, тройни лами, т.е триглави. Мисля 4е Принц 4арминг още не се е кандидатирал, но ако ре6и да го стори през следва6тите 4-5 месеца със сигурност ще гласувате за него (той съществува, единствено в главите на българите - щото е нещо по-специално - поне така си го представям(е) )) . Ама ако не се яви той ще избирате между Тиква и Станиш!!! За мен Борисов е моного по-добрия вариянт за държавата. Разбира се ако е до6ъл момента може да се избере лявото ама то пък е комунисти4еско ляво. И това е много, много неприятно!\nРейтинг: 824 14:20, 10 дек 12 Неутрално\nАбе, каквото е оставил ГЕРБ може да се види, пипне, усети. Да му се радваш и да се възползваш.\nКрадците много добре ги знаем кои са.\nРейтинг: 733 14:25, 10 дек 12 Весело\nДа. Първият. И Цецо чака в коридора, Цветанов, и не може да влезе от него. И като влезе и го видя и вика: аз сигурно пак много работи не съм разбрал.\nцялото интервю е готино, ама на тази част се откиням от смех...\nРейтинг: 541 14:25, 10 дек 12 Неутрално\nБойко това с английския някой лошо го е излъгал. Много усилия ми коства след това да продължа да чета. Единственото хубаво е, че ушива БСП добре, ама хората толкова им е писнало от него вече, а и нямат избор, че не знам БСП ли, Кунева или Костов ще се изтарикатят да приберат тоя вот. Губим при всички случаи.\nРейтинг: 634 14:35, 10 дек 12 Неутрално\nВидяхте ли лицето, интонацията, поведението на г-н Борисов ? От всичко, което той казва личи, че нещата не вървят на добро за ГЕРБ. Елементарния начин, по който напада и Станишев и Костов не му осигурява никакво предимство. Борисов се прави на обиден, уплашен и .....заплашва. Странна реакция. Нали беше каратист и треньор по карате с докторска дисертация и трябва да знае, че който не се владее - губи.\nНачинът, по който г-н Борисов заплашва наляво и надясно ми напомня за времето, когато тъмносините извадиха "картата на България с черепите" и в резултат - на изборите победа с"нипон" за противника.\nРейтинг: 458 14:35, 10 дек 12 Неутрално\nАко се абстрахираш от името и четеш интервюто,все едно интервюират посредствена кука с болни амбиции,цинично изражение и липса на всякаква етикеция.\nМного ниско го слагаш тоя наш "елит".\nРейтинг: 1186 14:41, 10 дек 12 Весело\n[quote#81:"Wrornoxmaniak"]Абе, каквото е оставил ГЕРБ може да се види, пипне, усети. Да му се радваш и да се възползваш. [/quote]\nДа се "пипне" мизерията и отчаянието на 99% от българите ще бъде забележително постижение на герберите в края на тяхното четири годишното мародерствуване по българските земи, прав си\nРейтинг: 824 14:48, 10 дек 12 Весело\nАз не съм мизерник. Ти мизерник ли си?\nРейтинг: 1186 14:50, 10 дек 12 Неутрално\n[quote#85:"ludiakolio"]Много съжалявам ама не това ни е "елита". [/quote]\nГранде глуповетина! Винаги побеждава войнствуващата посредственост, от чиито среди е излъчен и този Бойко ли, какъвто е там гангстер от подземния свят на СИК..не го оправдавай, а му бий шута, за да знаят всички останали мутри, че управлението на една държава няма нищо общо с това на мафиотските им формирования в отточните канали на града...\nРейтинг: 853 14:54, 10 дек 12 Весело\nВ коментарите на 90% от форумните "експерти" липсва конкретика - не се коментират думи, а се плюе личността Б.Б. Така се държат бичетата, когато им размахат червен пищимал под суратите - рият с копита, фучат, грухтят и се пенявят... Да разбирам ли, че "Дневник" вече е аграрна медиа и сите аграрахмакгалфон се изказват "не по темата"?\nКое, дУругари, не ви хареса в думите на интервюирания? Конкретни, ясни, простички (за да ги схванете одма) и по същество... отговори по зададените въпроси. Откъде блика мъката и злобата ви, че пак сте недоволни?\nРейтинг: 853 14:59, 10 дек 12 Весело\nДо коментар [#88] от "qwertasdf":\nМногословно сте го описал, но шокиращото е, че точно такъв човек управлява толкова успешно България в момента. Къде ли изчезнаха префинените ерудити, които УВИ!, не успяваха да постигат нищо друго, освен национални катастрофи. Българи, огледайте се. В Испания, Италия, Гърция, Ирландия... цели области фалират, цели градове опустяват, хиляди и хиляди хора изпадат в крайна бедност. Толкова ли сте тъпи наистина, че не виждате каква мизерия марширува из света? Или просто сте си заврели главиците в пясъка и толкоз?!\nРейтинг: 1186 14:59, 10 дек 12 Неутрално\nАйде, бе не може да си толкова глупав, че да не си извадил заключенията, които биха ти били от полза в случая. В противен случай..имаш девиации някакви ментални, струва ми се?\nРейтинг: 1416 15:00, 10 дек 12 Весело\nИнициативите на Радан Кънев са винаги грандиозни! Ха-ха-ха.\nАз пазя спомена за една друга грандиозна инициатива, но...когато му дойде времето!\nРейтинг: 824 15:04, 10 дек 12 Неутрално\nСледващият път като копираш цитати от\nморал и социализация на децата малко поне ги обработвай, та да се разбира какво искаш да кажеш, а не да се получават безсмислици.\nРейтинг: 1416 15:04, 10 дек 12 Неутрално\nЗа "Белене" с кого от ДСБ искаш да се дебатира?! Те са страхотни специалисти по атомни централи! Така е.\nРейтинг: 1186 15:07, 10 дек 12 Весело\nДо коментар [#93] от "Wrornoxmaniak":\nРадвам се, че ме оценявате толкова високо! Аз никога не копирам, напротив - от мен копират умните хора Това не се отнася за гербрите, искам да съм напълно ясен, нали?\nРейтинг: 797 15:07, 10 дек 12 Неутрално\nКакво му е отмъстителното? Коледните надбавки а въпрос на бюджет, не на лични предпочитания.\nРейтинг: 797 15:09, 10 дек 12 Неутрално\nДо коментар [#63] от "kalina_v":\nАми трябва непушачите да излязат на протести.\nРейтинг: 1186 15:09, 10 дек 12 Неутрално\n[quote#90:"moriarti"]но шокиращото е, че точно такъв човек управлява толкова успешно [/quote]\n?? Вие може би наистина не си давате сметка в какво състояние се намира в момента България..няма да споря, защото краят е близо и всеки ще го усети на гърба си.\nРейтинг: 853 15:18, 10 дек 12 Весело\nО, да! Как да не си давам сметка? Виждам "празните" МОЛ-ове, магазини, ресторанти, барове, улиците, по които няма автомобили (с по един мунчо вътре - за спестовност)... Вие знаете ли какво значи криза? Или сте от хората, за които моментното неразположение е ГРАНДИОЗНА драма? Стига евтина пропаганда, моля. Ще повярвам, че в България нещата са зле, когато се повторят събитията от 1996-1997 г. Тогава НАИСТИНА комуноидите ни ограбиха, фалираха и даже се опитаха физически да ни унищожат. Ако ще ми размахвате просто някакви лозунги (без НИКАКВО покритие), моля, спестете ми го.\nРейтинг: 759 15:30, 10 дек 12 Неутрално\nДо коментар [#98] от "qwertasdf":\nДалеч съм от мисълта да бъда адвокат на ББ , но сякаш че Вие , както и 99 % от форумните безделници забравяте за и за форсмажорните обстоятелства около нас. Дайте ми някакъв коментар на тази статия от днес.Благодаря предварително !


Бивш исландски премиер заплашен от глоба или затвор, защото не е предотвратил кризата - Mediapool.bg\n11:47 | 15 март 2012 | 10 коментара\nВ Исландия върви един исторически съдебен процес - бившият премиер Гейр Хорде е изправен пред съда, защото не успял да предотврати финансовата криза. Заплашват го глоба или дори затвор, отбелязва в четвъртък Дойче Веле и прави уговорката, че това ще се случи, ако той не бъде оправдан.\nСамо преди четири години Гейр Хорде е на върха - той е начело на правителството, а Исландия е изпълнена с оптимизъм за бъдещето. Но не успява да избегне финансовата криза - исландската идилия приключва катастрофално.\nПрез есента на 2008 година фалират трите най-големи банки, много от хората губят всичките си спестявания. Гневът се излива върху Гейр Хорде, който е обвинен в нехайство при неуспешните си опити да предотврати краха. Политическата кариера на Хорде се срива, той е принуден да подаде оставка.\nВ ролята на изкупителна жертва\nСитуацията на Гейр Хорде би могла да се влоши и още. След продължителна подготовка на 5 март в специалния съд "Ландсдомур" в Рейкявик започна съдебен процес, посветен на ролята на премиера във финансовата криза. Ако бъде признат за виновен, Хорде е застрашен от глоба или дори две години затвор.\nСпециалният съд "Ландсдомур" се свиква за първи път в историята на Исландия. Много наблюдатели се питат дали обвинението е юридически издържано. Хорде, който навремето оглавява управляващата дясна Партия на независимостта, е един от четиримата политици, посочени за отговорни за срива.\nБившият премиер отхвърля всички обвинения с аргумента, че никой не е могъл да предвиди мащабите на кризата. Той се чувствал като изкупителна жертва. Според Кристиян Ребхан, който е експерт по Исландия към Хумболтовия университет в Берлин, процесът бил партийно-политически.\nНякои са виновни, други - по-малко\nРебхан се позовава на политическата ситуация преди процеса. В началото разследващата комисия привлича като обвиняеми още трима министри. След гласуване в парламента обаче обвиненията срещу тях са снети. Поради това Хорде обвинява лявото парламентарно мнозинство в "политически театър". Според него отговорните министри от Социалдемократическата партия, които са участвали в правителствената коалиция, също трябва да бъдат подведени под отговорност.\nФинансовата криза предизвика рязко поевтиняване на исландската крона, скок на инфлацията и висока безработица.\nКаквато и роля да е играл бившият премиер, отсега е ясно, че той е първият в света висш политик, изправен пред съда заради финансовата криза. Неговият процес е първият за създадения през 1905 година специален съд.\nИсландия е една от малкото държави, в които политиците биха могли да бъдат съдени за нарушаване на задълженията си и за нехайство.\nИсландия – пример за подражание?\nВсички коментатори и блогъри, които настояват политиците да поемат лична отговорност за кризата, приветстват исландския съдебен процес. Но известният експерт по международно право проф. Кристиян Томушат е категорично против: "Няма съмнение, че висшите политици трябва да носят лична отговорност за неправилните политически решения. Но когато това става под формата на наказателно преследване, не може да бъде пример за подражание. Защото в крайна сметка отговорността за решенията в една демократична държава не се носи от една единствена личност, а от цялата изпълнителна власт."\nГейр Хорде обаче няма друг избор, освен да изчака присъдата. Може пък времето да му се притече на помощ. Откакто положението в Исландия започна да се стабилизира благодарение на заемите от МВФ и другите скандинавски държави, яростта срещу Хорде понамаля.\nВ последните допитвания от началото на тази година мнозинството исландци се обявяват против процеса. А общественото мнение може да повлияе на решението на съдиите.


by iliev » 28 Sep 2009, 18:52\natanas wrote: Хубаво би било да чуем и мнението на Орлин. Все пак уни-тата превеждат парите на неговото сдружение (ПУ - 2000 лв/м.), така че формално той е отговорен за нашата свързаност. Ние тук колкото и да си ги дъвчем нещата - няма да родим нещо съществено.\nМисля, че Филип ще чете форума тая вечер заедно със Станислав, така че може да пита Орлин, и да пише...\nПредполагам също, че ще бъда разпнат на кръст, задето отворих темата, и "изпуснах духа от бутилката"... Като се замисля, у нас май наистина е добре духът да си стои затворен, щото като излезе файда няма, ами само нерви... От друга страна, обаче, ако цял живот все си мълчим, надявайки се и тая "сабя да не ни отсече главата", как въобще можем да се надяваме да се оправят нещата? И не обричаме ли с мълчанието си нашите деца на същия, ако не и на по-лош живот от нашия?... От трета страна, няма как да не се замисля защо изчезнаха блоговете на Веско. Защото у нас ако много приказваш... Абе, не е добре много да приказваш. Или трябва да сте голяма група, и да се поддържате, или ако държиш на мисълта "и сам войнът е войн", скоро разбираш, че тя трябва да се чете като "и сам войнът яде бой". Демокрация ли?...\nby peter » 28 Sep 2009, 18:53\nВ ИУ-Варна има резервна свързаност, но моля ви не ни карайте да я ползваме - и без-друго е бавна\nНо определено съм си подготвил едно репертоарче ако bTk спрат нета:\n- Има проблем при трасето, проблемът не е при нас.\nby iliev » 28 Sep 2009, 18:59\npeter wrote: В ИУ-Варна има резервна свързаност, но моля ви не ни карайте да я ползваме - и без-друго е бавна\nНадявам се да не стигнем до там, наистина...\npeter wrote: Но определено съм си подготвил едно репертоарче ако bTk спрат нета:\nХахаха, е то не е лъжа, де... Щото БТК в случая дори са си напълно в правото (и даже покорно им благодаря за великодушието или просто разсеяността) да спрат нета. Проблемът е другаде: най-вече в липсата на адекватна връзка между политиците и тия, дето им сърбаме попарата.\nВпрочем, в случая благодарността по същия начин е и към Булгартел... Абе, не мога да се оплача в последните години от лоша услуга, признавам. Ама то техниците винаги сме си били печени -- объркването става или от мениджърите, или от липсата им.\nby iliev » 28 Sep 2009, 19:36\nПОСЛЕДНОТО РЕШЕНИЕ: Използва се държавната MPLS мрежа, в която получаваме 100 Mb/s канали между опорните точки.\nВсъщност, пишейки по-рано за сложността в конфигурирането на MPLS, не бях прав, защото за известно време бях забравил, че бихме искали (и дано получим) Ethernet-over-MPLS (EoMPLS) VCs, при които от наша гледна точка няма да има разлика спрямо първоначалната ни идея. Така или иначе, опорните комутатори не поддържат MPLS (има си хас да поддържаха), така че нямаме голям избор.\nТрябва също да призная, че аргументите на ДАИТС/МТИТС в случая са доста резонни -- нещо повече, аз самият твърдях и твърдя същото -- а именно, че мрежата ни и в момента не е достатъчно натоварена, и следователно 100 Mb/s ще са й напълно достатъчни (т.е. ако бихме получили 1 Gb/s, ще разхищаваме ресурс, който все пак се плаща от данъкоплатците). Разбира се, напълно съм наясно с относителността на този аргумент, но в крайна сметка, нека наистина намерим полезните приложения, които ще запълнят канала "до червено", и по този начин ще ни позволят да поискаме увеличаване на капацитета -- в крайна сметка и до 1 Gb/s, а защо не и до 10 или дори 40 Gb/s.\nЕ, унижението, за което говорехме по-рано, си остава, заради същата тази относителност; защото е вярна и другата теза: че се стискаме, и не пускаме сериозни приложения, просто за да не задръстим каналите, при което всичките ни потребители ще изпищят, че дори пощата не могат да си отворят. Но нека все пак, поне за момента, се съсредоточим върху пълната половина на бутилката.\nУтре по обед (защото преди обед колегите от ДАИТС са заети) ще започнем конфигурирането на връзките, живот и здраве да е.\nEdit [2009-10-02]: Аргументът на ДАИТС/МТИТС, че сме нямали нужда от повече от 100 мегабита свързаност, всъщност само ЗВУЧИ доста резонно -- но реалността не е точно такава: това съм искал да кажа. Въпреки, че зад него има определена здрава логика, нещата съвсем не са толкова прости, както може да се види по-нататък в дискусията, въобще по форумите, а още повече когато човек се запознае на място с действителността... Разбира се, всеки може да тълкува нещата както му изнася. Но политиците поне би трябвало да ги тълкуват в полза на обществото, мисля. Иначе може би не им е там мястото.\nby iliev » 28 Sep 2009, 19:41\niliev wrote: Утре по обед (защото преди обед колегите от ДАИТС са заети) ще започнем конфигурирането на връзките, живот и здраве да е.\nА сега ще ме извините, надявам се, защото ще се отправя към вкъщи, където май ме чака поредната безсънна нощ, понеже следобед ще нагласяме връзките в страната, но сутринта е добре да сме готови (или поне донякъде готови) със софийските...\nИ в крайна сметка, както философски заключва Батето: и да паднем, и да бием, важното е да се напием!\nby iliev » 28 Sep 2009, 19:45\nВъпреки, че наистина е спорно колко е добре тая цялата информация да е публична, все пак поне може да се види колко стрес има в уж спокойния БАН дори само в рамките на един ден... И тоя хич не беше най-стресовия ден. А най-вече да се види малка част от борбЪта, дето обикновено остава скрита, и отвън изглежда сякаш просто тия вътре не знаят какви ги вършат (то не че няма истина и в това, де... )\nby atanas » 28 Sep 2009, 19:52\nУтре в кой времеви интервал горе-долу се очаква да натръгнат нещата? Нали в момента се коментира само междуградската свързаност т.е. София (ДАИТС) - Пловдив (ОА), а нещата в града ще са по новата топология?\nby iliev » 28 Sep 2009, 20:09\natanas wrote: Еми честито\nДа, между точките в градовете няма промяна. Всъщност, ще има предварителна работа, защото сега SFP-тата по места ще трябва да се преместят от ONS-ите, на опорните рутери на MPLS мрежата. Аз не съм сигурен, че ще заработят, защото имам смътен спомен, че бяха някакви специални SFP-та за ONS-и, но от ДАИТС казаха, че не би трябвало да има проблем; нямам последните таблици със закупеното оборудване, за да проверя.\nТа, в крайна сметка, поради тия размествания, всъщност, не съм никак сигурен дали утре реално ще се прави нещо, или само ще се уточняват разни параметри. За съжаление, не мога дори да дам ориентировъчна оценка на времето, защото нямам представа кой може да извърши промените.\nby atanas » 28 Sep 2009, 20:14\nайде наздраве тогава\nby iliev » 28 Sep 2009, 20:22\natanas wrote: :beer:\nНаздраве, макар, че -- откровено казано -- на мен ми се...\nА като прочета пък някое мнение колко било гадно в САЩ, видите ли, и направо ми иде да ффана някого за гушата! Оня ден ми пратиха едно такова писание, та може да го постна, като се прибера (най-накрая). Тоз юнак, дето го беше писал, заслужава да го заковат само за една седмица тука в мрежата. Още на третия ден, сигурен съм, ще разбие и бетонна стена, само и само да се върне в презрения САЩ... Ама то си е казано, че отдалеко и на бика рогата изглеждат малки (ако не е казано така -- трябвало е!)


Смоленов: Тероризмът е огромна далавера! - Днес.dir.bg\nСмоленов: Тероризмът е огромна далавера!\n08:29 | 29 декември 2017 | Политика\t/ Автор Валерия Калчева /\nХристо Смоленов: Светът е в глобална психоикономическа война\nСветът е в глобална психоикономическа война.\nТероризмът, който избухва тук или там, е продължение на същата тази психоикономическа война с по-драстични, бих казал „касапски“ средства. Но формулата е същата. И развихрянето на тероризма е свързано с новото състояние на световния политико-икономически климат, който подготвя нова война за ресурси!, каза в интервю за Дир. бг експертът по антитероризъм Христо Смоленов.\n- Къде са истинските корени на вълната от тероризъм, която ни залива, господин Смоленов?\n- Светът е полудял поради липсата на ресурси и безумната алчност на тези, които го управляват. Моят голям приятел д-р Тренчев казва по този повод: “Алчността взема връх над инстинкта за самосъхранение”. И е абсолютно прав.\nВ Далечния изток и в Индия ловят маймуни по следния поучителен начин: Поставят в джунглата клетка и слагат вътре шепа орехи. Маймуната протяга ръка и грабва орехите. Но клетката е направена така, че да може да се промуши само отворена ръка. Не може да се извади обратно лапа, свита в юмрук, която държи орехи. И така, намират маймуните заклещени, но упорито държащи плячката си! Не пускат орехите и стават заложници на собствената си алчност!\nТози тип поведение е характерен и за човечеството от много векове насам. Но разюзданата алчност в условията на глобална либерализация на пазарите надмина всякакви граници! Локалните войни и тероризмът са свързани именно с тази глобална алчност.\nВ книгата си “Самовъзпроизвеждащият се терор” още през 2004 година писах, че предстои гигантска финансова катастрофа. Тя се дължи на факта, че световната финансова система буквално е изкрейзила! Само 5 години по-късно предвижданията се потвърдиха с неистова сила! Защото системата е перверзна в самата си основа...\nПерверзна е, по подобие на един индивид, страдащ от садомазохизъм: той се самостимулира чрез насилие! Така и световната финансова система се самостимулира чрез тероризъм... Парите, които се въртят по света, са стотици пъти повече от обезпечението. Те не са реални, не могат да нахранят света, но могат да го окървавят. Случаят с терористични организации от рода на “Ал Кайда” и “Ислямска държава” е същият. Регионалните войни като тези, които съпроводиха така наречената „Арабска пролет“, са същата, а не друга “бира”. Не съм склонен да обяснявам всичко това само като сблъсъци на религиозна основа. В края на краищата, хората вярват в различни неща и би следвало да го правят, без да се избиват заради вярата си.\nСблъсъкът на икономически интереси е първичната причина за съвременния тероризъм. Той манипулира пазарите посредством страха, който тероризмът създава. Като гръмне бомба някъде, медиите веднага отразяват събитието. Неусетно се променят пазарните нагласи на милиони хора. Защото пазарът, колкото и да ни е странно, зависи в огромна степен от социално-психични фактори.\nКогато започне война в регион, богат на петрол, това рязко променя цената му. Ето ви пример за едно извратено “планиране” на базата на тероризма! Според мен това е истинската причина за... несправянето с него. Въпреки някои успехи, войните срещу терора никога досега не са били водени за изкореняването му. Защото той е далавера, в която някои вече са минали на другата страна на барикадата…\nАмериканските военни заявиха преди години, че “Ислямска държава” е станала главният враг на САЩ. Това го казват онези, които носят на гърба си последиците от флирта на техните собствени политици със силите, които финансират тероризма. Едва ли някой може да предвиди докъде ще се стигне с този „флирт“... Но в кибернетиката има един закон за неочакваните последици.\n- България, Слава Богу, не е удряна досега от голям терористичен акт? Каква е опасността пред нашата страна?\n- Не бива да позволяваме срещу България да се извърши цивилизационно предателство. По линия на флирта, за който вече стана дума, това е реална, макар и не очевидна заплаха. Ще си позволя една аналогия с началото на Втората световна война.\nХитлер идва на власт не без помощта на сили, които правят бизнес /разбирай - далавера/, и от двете страни на Океана. Той се ползва с подкрепата на кръгове, които имат влияние върху западните правителства. Уж за да го омиротворят, му дават Чехия и Австрия като териториални отстъпки. Всъщност принасят в жертва тези две страни, за да отклонят в друга посока агресията му.\nЗащото и голямата политика често се прави от посредствени управници и слаби стратези, които не разбират неизбежните неочаквани последици. Боя се България през 21 век да не попадне в сметките на подобни „омиротворители“, които всъщност имат полза от експанзията на тероризма. Трябва да включим всички интелектуални и стратегически ресурси, за да предотвратим подобно жертвоприношение.\nНашето местоположение е стратегически ресурс. Трябва да стане максимално ясно, че Европа може да се съхрани като цивилизация, само ако укрепи югоизточния си фланг на Балканите.\nНеобходими са ни политици със самочувствие, а не такива, които търгуват с влияние винаги в ущърб на страната и народа си. Политическата ни класа няма самочувствие, готова е да слугува на външни фактори - дали заради комисиона, дали само заради потупване по рамото, а понякога и по-надолу?... Остава да се надяваме, че „Господ е българин“ под прикритие!\n- Обект ли е и България на климатично оръжие? Появиха се такива твърдения преди време...\n- Става дума за високочестотни трептения, които влияят както върху йоносферата, така и върху човешкия организъм. Чрез ХААРП може от разстояние да се въздейства не само на климата, но и върху психичното състояние на големи групи хора! Между другото, най-силно се влияе на хора, чиято психиката е дестабилизирана по един или друг начин. Включително и от финансово-икономически фактори. Така че можем да говорим за психоикономически оръжия за масово поразяване.\nСветът е в глобална психоикономическа война. Тероризмът, който избухва тук или там, е продължение на същата тази психоикономическа война с по-драстични, бих казал „касапски“ средства. Но формулата е същата. И развихрянето на тероризма е свързано с новото състояние на световния политико-икономически климат, който подготвя нова война за ресурси!\n- Кой с кого воюва?!\n- Хората продължават да търсят фронтови линии по инерция от “студената война”. Тя беше идеологически подгрявана през цялото време, но нито тогава, нито сега, движещите сили са главно идейни. Не са идеологически сблъсъците в света, само ги представят като такива. Истинските битки са финансово-икономически – става въпрос за ресурси и за световна търговия с влияние. Тук влизаме в голяма клопка, организирана от международната политическа клептокрация...\n- Какво имате предвид? Това ли е новата заплаха, по-страшна дори от ХААРП?\n- Заплахата не е нова – стара е колкото самата демокрация и е главният й враг. Враг, който взема собствения й образ и го изпълва с превратно съдържание. Не е съсредоточен в една отделна държава. Това е наддържавно формирование с аморфна, подобна на хидра структура.\n„Клепто-крация“ означава буквално “власт на крадците” Различава се от обикновената олигархия, която по различни начини е свързана с процес на обществено производство. Политическата клептокрация се намесва хищно в процесите на разпределение, без да е участвала в каквото и да е производство. Освен в производството на страх и дезинформация, а в крайна сметка – на световна дестабилизация…\n- Тази структура, както разбирам, няма географско местоположение...\n- Тя е базирана в различни държави и с действията си прескача отвъд всякакви граници. Самите страни, в които се намира, може би са нейни заложници… Много често високопоДставени лица в една държава работят против нейния стратегически интерес. Те не смятат, че принадлежат към тази държава, а напротив - убедени са, че държавата принадлежи на тях!\nИ в нашата многострадална България има признаци на такова поведение. Лицата на тези хора са публично известни, мразени, и все пак натрапвани отново и отново при всяко завъртане на политическата рулетка.\n- Това не е ли теория на конспирацията?!\n- Не е теория на конспирацията, а теория на клептокрацията!\n- Как може Европа да се бори ефективно с тероризма, все пак?\n- На Европейския съюз е необходима общоевропейска агенция за противодействие на тероризма. Председателството на България на ЕС ни дава право да изведем това като приоритет пред Общността.\nЗащото целта на терористичните нападения не е само взимането на жертви или сплашване на жителите, а също и да се задейства Стокхолмския синдром и да се развие симпатия към каузата на терористите.\nТактиката е да се нанесе шокиращ удар и смъртта, окървавените трупове, да въздействат на хората от цялото обществото. Да им покажат, че те са заложници и да отприщят в тях Стокхолмския синдром. Терорът е психо-икономическо оръжие за масово поразяване. Той поразява обществата, но вече въпросът не стои за здравословния статус на едно или друго общество.\nДнес цивилизацията е под удар, тя е в опасност. Тази, която е продукт на общоевропейски мъки и неволи, труд, култура, вдъхновение на хора, тази цивилизация е взета “на мушката”.\nЕвропейските управници са длъжни да вземат мерки и да защитят гражданите. Не трябва реакцията на управляващите да се свежда до масови снимки със съболезнования, част от които звучат кухо и протоколно.\nДоц. Д-р Христо Смоленов е експерт по антитероризъм. Инициатор е за създаването на “Екогласност” и на Русенския комитет през 1988 година. Бил е парламентарен секретар на Министерството на отбраната през 1995-1997 г. и народен представител в 38-ото Народно събрание. Специалист е по логика и евристика – занимава се отдавна с творчески решения в нестандартни ситуации. Той е доцент, доктор в Института по металознание, съоръжения и технологии към БАН.\nЗавършил е Московски държавен университет „Ломоносов“. През 1991 г. е стипендиант на фондация "Александър фон Хумболт" в Германия, а преди това гост-професор в Университета на Монреал /Канада/ и в Католическия университет на Америка във Вашингтон. Бил е треньор по карате на първите групи за борба с тероризма. Носител е на купата „120 години МВР“ по стрелба с пистолет. Известно време е бил треньор на световната шампионка по стрелба ген. Нонка Матова. Ръководил е и Центъра за антитероризъм и сигурност към Европейския колеж по икономика и управление в Пловдив.


"Балкан Био Фрукт" ООД - PIMP за fiMUM - прелипитен/адювант\n0878 340 574\n0878 340 570\nPIMP за fiMUM - прелипитен/адювант\nPIMP за fiMUM\nСупер овлажняващ листната повърхност прилепител и Адювант. Допълващо вещество за продуктите fiMUM с номер 5830-60.\nНачин на действие: PIMP за fiMUM® е овлажняващ листната повърхност препарат и прилепител за торовете и препаратите за растителна защита fiMUM®. Той служи за подобряване прилепването и задържането на работния разтвор към третираната листна повърхност. Чрез намаляване на повърхностното напрежение PIMP за fiMUM® се грижи за по-доброто разпределяне и прилепване на работния разтвор върху листната повърхност. Прилагането на PIMP за fiMUM® предотвратява образуването на петна от пръскането.\nКоличество на прилагане на PIMP за fiMUM® Fruchtkalk® 300 мл на 1000 л работен разтвор\nКоличество за прилагане при трайни насаждения: 0,03% макс. 0,06%\nНачин на употреба: PIMP за fiMUM® се добавя при непрекъснато разбъркване резервоара за вода, след което се добавя тора fiMUM® във вид на разтвор. PIMP за fiMUM® може да се смеси торове и употребявани препарати за растителна защита. При това трябва да се спазват указанията на производителя на съответните ПРЗ.\nДа не се прилага PIMP за fiMUM® в случай, че могат да се очакват проблеми с поносимостта на растенията при усвояване на средствата за растителна защита.\nСкладиране и съхранение: да не се съхранява на места, където е възможно замръзване; да се съхранява само в затворени оригинални опаковки, отделно от храни и фуражи и на недостъпни за деца места;\nОбезвреждане: Да не се използват за повторна употреба празните опаковки. Празните, внимателно почистени опаковки да се предават в оторизираните събирателни пунктове. Остатъци от продукта да не се депонират с битовите отпадъци.\nPIMP за fiMUM®\n99% сулфон янтарна/сукцинова/ киселина диизоктил естер, 1% лимонена киселина, мастни киселини\nОпасност: Причинява дразнене на кожата, тежки увреждания на очите\nДа се пази от деца. ПРИ КОНТАКТ С ОЧИТЕ: грижливо изплакване в продължение на няколко минути с вода. Евентуално наличните контактни лещи да се отстранят. Обърнете се към лекар/ползвайте лекарска помощ. ПРИ КОНТАКТ С КОЖАТА: Измийте с вода и сапун.\nИзползвайте ръкавици (предпазно облекло / предпазни очила).\nИзбягвайте всеки ненужен контакт с препарата. Неправилната употреба може да причини вреди на здравето.\nЗа избягване на рискове за хората и околната среда спазвайте инструкцията за употреба\nЛистовка с указания за сигурност на сайта: www.Verblasetechnik.de/Service\nОпаковка: пластмасова бутилка 1 литър или туба 5 литра\n„Балкан Био Фрукт“ ООД\nадрес: гр. Ловеч, ул. Търговска 2, ет. 3, офис 1\nтел: +359 88 7832141\nОще в тази категория: biofiMUM® Schwefel 22 - Био овощарска вар и сяра »\n© 2019 - 2021 "Балкан Био Фрукт" ООД. Всички права запазени.


Нова кървава атака в сърцето на Париж - Българска национална телевизия\nНова кървава атака в...\nСпоред Тихомир Безлов става въпрос за терористичен атентат. В студиото на "Денят започва" той обясни, че самият факт, че Ислямска държава е поела отговорност дава някаква ориентация. Безлов припомни, че преди месеци имаше прогнози, че в навечерието на президентските избори във Франция може да се очакват подобни терористични атентати.\nЗнае се, че един от извършителите е с антитерористично досие. 39-годишният извършител е бил със собствения си автомобил. Съден е за три опита за предумишлено убийство като в два от случаите негови цели са били полицаи. Проверява се верисията и за втори негов съучастник. В Западна Европа голяма част от терористичните атентати са свързани с криминално проявени лица, които са се радикализирали в затворите.


Автор: Екип Varna24.bg 11:12 / 19.04.2021 Коментари (5) 367\n"Атакуващите с лодка "Росенец“ избраха заедно с ДПС председател на бюджетната комисия, която да се занимава с финансите на държавата. Много бързо истината започва да излиза наяве. Очаквам остра реакция на тези мои думи, но предпочитам да се знае истината. Продължаваме напред последователно и принципно, както сме действали и досега“, коментира лидерът на БСП Корнелия Нинова.\nВ първите дни на парламента там се разиграват интересни театри, подчерта и Румен Гечев от БСП.\n"През лятото "Да, България“ напомпа мускули с едно посещение на една гумена лодка в Росенец, близо до покоите на г-н Доган. Сега партията на г-н Доган, а тази партия без него не взима никакво решение, награди "Да, България“ с поста председател на ключовата бюджетна комисия на България, през която минават 37 милиарда лева. Нещо не ви ли смущава в тази комбинация? Лодката отива до Росенец и се връща с 37 милиарда лева, разпределения бюджет на комисията.“\n"Разиграва се театър "Многострадална Геновева“. Ако някой си мисли, че ще играе театри в парламента и БСП няма да забележи такива видими с просто око театрални представления, няма как да стане. Ако "Да, България“ смята така да си подават топката с ДПС. Какво става от втория ден? Вече правят опити да изолират и БСП“, коментира Гечев, цитиран от ZaPlovdiv.bg.\nаххахах най смешните сте вие, не ви ли държи пеевски че говорите за дпс\nТо БСП сами са се изолирали ;) ДБ Ристю и Доган мислят за своя г*з,за Курникова каквото остане. И тея 37 милиарда никой не ги е дал и трябва да си ги заслужите. С проекти и планове.\nЕ как, ДАЙ българистите не са спали....още първия ден засвиделстваха лоялност на ДПС и предложиха да отпаднат 35-те секции в чужбина! +250 000 гласа за ДПС, който другият път може да се борят за 2-рото място!\nАло, Маджо! Тези са най-отровните от всички, хората на Прокопиев.\nЧе те са си лиляво-пембени политически мастии!Отдавна им лъсна червения г*з!


Sevi хедлайнер на фестивала в Сливница | DonMicrofon\nYou are at:Home»Музика»SEVI хедлайнер на фестивала в Сливница\nSEVI хедлайнер на фестивала в Сливница\nBy on\t 07.08.2016 Музика, Събития в БГ\nРок фестивал ще се проведе в Сливница в началото на август. Точното място на провеждане на концертите е градския парк на Сливница, а датата е 13 август. Начален час на събитието е 18:00. Вече са ясни групите и програмата на фестивала „Slivnitsa Rock Night 2016”. Правото да открие феста е поверено на Илиян Михайлов, а да закрият събитието на група Атлантик. Хедлайнер на петото издание на „Сливница рок фест” е придобилата популярност у нас и в чужбина рок банда Sevi. Любителите на рок музиката ще могат да се насладят на всички групи безплатно.\nГрупа Sevi изгря наскоро на рок небосклона у нас и не само. Групата е с характерен женски вокал в лицето на Светлана Близнакова – Sevi. Другите членове на рок бандата са Деси Маркова – клавишни, Павлин Иванов – ударни, Иван Ангелов – китара, Рали Велинов – бас. Автори на музиката и текстовете са вокалистката Светлана Близнакова и басистът Рали Велинов. Sevi е сформирана през 2010 година в София от вокалистката и басистът на групата и от самото начало изпълняват авторски песни на английски език.\nТази година Sevi издадоха нов албум с авторски песни, който е приет много добре от родните фенове, но и от е харесван от много чужденци. Песни от албума са излъчени в ефир в наши и чужди радиостанции. Отзивите от не един чуждестранен сайт са чудесни. Клипът на песента „Don’t Hesitate” има над 60 хиляди преглеждания в ютюб и множество положителни коментари. Ето какво пише френското онлайн издание за рок и метъл музика Spirit of Metal (spirit-of-metal.com):\n„…Don’t hesitate може да бъде сравнено с валяк, който изравнява всичко по пътя си……Назидателната „One time thing“ предлага убийствени рифове, чиито отговор ехти в диаболична ритмична сесия. В това натрупване на агресия, сладката певица облича премяна на лъвица, ревяща със сила преди да нападне плячката си. Публиката стои вцепенена, неспособна да избегне лапите й и острите й зъби, желаеща да се втурне през глава без да спира с треперещи нозе докато не падне от умора.\nНещо повече, слушателят може да се разтопи пред чувствения глас на сирената, плуваща в кристално море – така мек, но в същото време и мощен…..В очакване на третия им албум, който ще затвърди нашите впечатления, можем спокойно да се насладим на настроението, което ни поднасят SEVI…“\nSevi изнасят много концерти у нас и в чужбина, а това е показател, че групата се развива много добре, приема се добре от феновете на тази музика и си струва да се отскочи до Сливница! Концертът им ще бъде част от турнето The Battle Never Ends.\n18:00 – Илиян Михайлов\n18:30 – Мелди\n19:30 – Experiment & Sheki\n20:30 – Sevi\n22:00 – Атлантик\nPrevious ArticleПак ли Гришо дъвкаме\nNext Article Мюзикълът „Граф Монте Кристо” в София през октомври


Масов отлив от плащане на здравни осигуровки - Mediapool.bg\nМасов отлив от плащане на здравни осигуровки\n12:59 | 24 март 2009 | 15 коментара\nПрез февруари броят на хората, които не плащат здравни осигуровки, се е увеличил с 40 хиляди, съобщи във вторник вицепрезидентът на КНСБ Иван Кокалов. От планираните близо 180 млн. лева приходи от вноски, НЗОК е събрала едва половината. Синдикатът настоява да се предприемат спешни мерки за подобряване събираемостта от страна на касата на парите за здраве.\nД-р Димитър Димитров, който е председател на Асоциацията на работодателите в здравеопазването каза, че неосигурените лица са в българските болници и това са най-тежките случаи. Той посочи, че като директор на една от големите болници – бившата окръжна, е забелязал, че всеки ден се приемат между 8-10 души, които са не са здравно осигурени.\n"Четвърта година за хората без здравна осигуровка заплащат медицинските лица”, посочи д-р Димитров. По думите му има грубо командно администриране от страна на НЗОК. "Касата може да е държавна, но парите са обществени. Увеличи се здравната осигуровка с 2% и тя отиде в резерв. Докато имаме виртуални пари, ще имаме виртуално здравеопазване”, каза той.


Прогноза за срещата Атлетико Мадрид - Гранада | 17.04.2016\nНеделя 17 април 19:15 ч\nАтлетико Мадрид елиминира Барса от ШЛ и сега подновява мачовете в Ла Лига, където също гони каталунците.\nТимът може да се изравни със съперника при успех над Гранада и преди двубоя на каталунците. Антоан Грисман е в страхотна форма и води момчетата на Чоло Симеоне напред. Най-вероятно с Гранада някои титуляри ще получат почивка, но със сигурност трите точки са жизненоважни за домакините.\nФилипе Луис е наказан, докато Тиаго Мендеш е с травма. Хосе Хименес ще пропусне срещата.\nГостите са с 4 поредни хикса. Гранада не победи и не падна от Еспаньол, Райо, Билбао и Малага. Тимът обаче все още е застрашен от изпадане и е само на 2 точки над чертата. Гостите са твърд аутсайдер и надали ще могат да се противопоставят. Суксес е аут, а Ел Араби трябва да е готов навреме.\nГранада няма победа над Атлетико, докато „дюшекчиите“ не допускат гол от този съперник вече 4 срещи.\nАтлетико няма право на грешка, прогноза 1.


Как СМИ измислиха връзка между Споразумението за асоцииране и ГМО | StopFake\nКак СМИ измислиха връзка между Споразумението за асоцииране и ГМО\nРуската пропаганда създаде много фейкови сюжети за подписаното през 2014 г. Споразумение за асоцииране между Украйна и Европейския съюз. Например, че ЕС ще накара Украйна да приема африкански мигранти или че ще проведе реституция на бившите полски земи.\nРуската държавна новинарска агенция Sputnik, която има над 30 чуждестранни редакции, на 13 април 2016 година публикува материал със заглавие «Украинското правителство прие токсичната компания Monsanto срещу $17 млрд кредит от МВФ».\n„Украинската Конституция забранява на фермерите да използват ГМО-култури, но сега с това коварно споразумение девствените земи на Украйна ще бъдат завладени“, — плаши читателите авторът на статията.\nСкриншот на сайта sputniknews.com\nАргументите в статията са взети от доклада на калифорнийския Oakland Institute «Разходка по Западната страна: Световната банка и МВФ в украинския конфликт». В него се казва, че член №404 от Споразумението задължава Украйна и ЕС «да сътрудничат, с цел разширяване на използването на биотехнологии». Според мнението на изследователите това ще доведе до нарастване на производството на ГМО-продукция в селското стопанство, което е изгодно за такива международни аграрни компании като Monsanto, Deere и DuPont.\nДоклад на Oakland Institute\nЩе отбележим, че докладът е публикуван преди две години — през 2014 година. След това, както пише през август същата година канадската писателка Joyce Nelson в материал за сайта CounterPunch, статията е била препечатвана неколкократно от такива англоезични, украински и руски сайтове като The Ecologist, КліматІнфо, РИА Новости и други. Сайтът за финансова информация Tactical Investor, на който се позовава Sputnik, публикува статията през 2016 година. През февруари 2016 година Дмитрий Кисельов показва в програмата си «Вести недели» („Новини от седмицата“) материал под название «ГМО-гигантът «Монсанто» поставя експерименти върху украинската земя» и 8 минути разказва как Monsanto е „завладял“ селскостопанския пазар в Украйна.\nСкриншот на vesti.ru\nСкриншот на сайта rian.com.ua\nА какво всъщност се казва за ГМО в Споразумението за асоциирането на Украйна и ЕС?\nВ член 404 действително става дума за сътрудничество между Украйна и ЕС в сферата на биотехнологиите. Но в този пункт се говори за «използването на методите на органичното производство». Ето как звучи всъщност третият пункт, който се цитира от СМИ:\n«Сътрудничеството между Страните в сферата на селското стопанство и развитието на селските територии обхваща, наред с другите, следните сфери:…с) поощряване на съвременното и устойчиво селскостопанско производство, учитайки необходимостта от защита на околната среда и животните, включително и с разпространение на използването на методи на органично производство и използване на биотехнологии, наред с другото и чрез внедряване на най-добрите практики в тези сфери».\nОсвен това в член 361 на споразумението за асоцииране се казва, че «сътрудничеството има за цел да съхрани, защити, подобри и възпроизведе качествата на околната среда, да защити общественото здраве, благоразумно и рационално да се използват природните ресурси и на международно ниво да се поощряват мерките, насочени към решаването на регионалните и глобални проблеми на околната среда, наред с другите в следващите области:…i) генетично модифицираните организми, включително и в селското стопанство».\nВ член 405 се отбелязва, че Украйна и ЕС в сферата на селското стопанство «ще поддържат постепенното сближаване и хармонизация със съответното право и регулаторни стандарти на ЕС, и по-конкретно с тези, определени в Приложение XXXVII към настоящето Споразумение».\nВ Приложение XXXVII в пункта „Генетично модифицирани зърнени култури“ се казва да се използва Препоръката на «Комисията на Европейския съюз» от 2003 година, в която вниманието се акцентира върху съвместното съществуване на различни форми на селско стопанство: с и без използване на ГМО. Освен това на всяка страна-член на ЕС се препоръчва да регулират самостоятелно законодателството за ГМ-продукцията, като се консултират със специалните органи на ЕС.\nСред страните в Европейския Съюз няма единно мнение относно използването на ГМО при отглеждането на селскостопански продукти: някои страни го разрешават, други – не. Например отглеждането на ГМ продукти е забранено в Австрия, Франция, Гърция, Германия, но в Испания и Португалия е разрешено.\nКомпанията Monsanto е най-големият световен производител на семена. Основана е през 1901 година в САЩ, а в Украйна се появява през 1991 година. В момента Monsanto произвежда и внася в Украйну семена на царевица, рапс, зеленчуци от „изключително традиционна селекция“, според информацията на сайта на компанията.\nПрез 2013 году в СМИ се разгоря скандал, в който бе замесена компанията. В документите на Wikileaks се твърдеше, че може би властите на САЩ са лобирали интересите на компания Monsanto при разпространението на селскостопанските биотехнологии в чужбина и по-конкретно в европейските страни. В САЩ компанията бе обвинявана в замърсяване на околната среда.\nЩе отбележим, че Monsanto официално отрича да има връзка между разпространението на ГМ-продукцията и Споразумението за асоцииране между Украйна и ЕС.\nГМО в Украйна\nВъпросът с използването на ГМ-продукция в Украйна е достатъчно сложен и не е окончателно решен. Отглеждането на ГМ-продукти се регулира от закона на Украйна «За държавната система за биосигурност». Там се казва, че е забранено производството на ГМ-продукти без държавна регистрация. Самата регистрация е сложна процедура и затова до сега нито един ГМ-продукт не е внесен в регистъра.\nНо това не означава, че на украинския пазар няма ГМ-продукция. Например в доклада на Немско-Украинския агрополитически диалог през 2014 година се казва, че една трета от царевицата и 70% от соята в Украйна са произведени от ГМ-семена.\nВ началото на 2015 година правителството на Украйна прие 3-годишен план за имплементация на Директивата на ЕС за ограничаване на използването на генетично модифицирани микроорганизми. В нея се говори за въвеждане на класификация на ГМ-микроорганизми, критерии за определяне на опасността им за човека и т.н.\nВ края на 2016 година заместник министъра на аграрната политика и продоволствията Владислава Рутицкая заяви, че в най-близко време Украйна няма да дава разрешения за отглеждането на ГМО и използването им при производството на продоволствени продукти.\nТака че от 2014 година насам ситуацията в Украйна с ГМ-продукти не се е изменила съществено, тъй като не са били приети нови закони. В момента практиката и законодателството на страните от ЕС, украинските закони, действията и изказванията на украинските политици не дават основания да се твърди, че Споразумението за асоцииране е изменило/ще измени нещо в производството на ГМ-продукция в Украйна. Затова повдигането в медиите на въпроса за връзка между Споразумението и ръста на производство на ГМ-продукция от чуждестранни компании е манипулативно.


СЗО: Има 7-8 водещи кандидата за ваксина срещу коронавируса | Обекти\nСЗО: Има 7-8 водещи кандидата за ваксина срещу коронавируса\nИзточник: joel bubble ben / Shutterstock\n12 май 2020, 09:14 ч.\nГенералният директор на Световната здравна организация (СЗО) Тедрос Аданом Гебрейесус заяви в понеделник, че има седем-осем водещи кандидата за ваксина за новия коронавирус и работата по тях е ускорена, предаде Асошиейтед прес.\nНа видеобрифинг на Икономическия и социален съвет на ООН Гебрейесус каза, че преди два месеца се е смятало, че произвеждането на ваксина за новия коронавирус ще отнеме 12 до 18 месеца, пише БТА. По думите му усилието е ускорено с помощта на сумата от 7,4 милиарда евро, които бяха обещани преди седмица от лидерите на 40 държави, организации и банки за изследвания, лечение и тестове.\n"Имаме добри кандидати сега", каза Гебрейесус. "Водещите са седем-осем, но имаме над 100 кандидата", посочи генералният директор на СЗО. "Фокусираме се върху няколко кандидата, които може да донесат по-добри резултати и ускоряваме кандидатите с по-добър потенциал", допълни той без да ги назовава.\nГенералният директор на СЗО каза, че пандемията е дала на света "болезнен урок", особено за това колко важни са силните национални и регионални здравни системи. "А спрямо днешните тенденции, над пет милиарда души няма да имат достъп до тези основни услуги до 2030 г.", отбеляза той. "Светът харчи около 7,5 трилиона долара за здравеопазване всяка година, почти 10 процента от световния брутен вътрешен продукт, но най-добрите инвестиции са в поддържането на здравето и в превенцията", посочи генералният директор на СЗО.\nГенералният директор на Международната организация на труда Гай Райдър каза, че 305 милиона работни места на пълен работен ден ще бъдат загубени по света през второто тримесечие на годината, което приключва на 30 юни. За сравнение той посочи, че веднага след финансовата криза през 2008-2009 г. са били загубени само 22 милиона работни места. По думите на Райдър често се забравя, че 60 процента от световната работна сила от 3,3 милиарда души работят в сивата икономика, като по-голямата част от тях са жени. По думите му през първия месец от пандемията тези хора са загубили средно 60 процента от приходите си от работа, а в същото време са концентрирани в страни с оскъдни ресурси и слаби социални системи.\nПървите дози от ваксина срещу ХИВ вече с...\nЯдлива ваксина от смлян ориз срещу холер...


Борисов пред еврокомисаря по вътрешни работи: Миграционният натиск намалява - По света и у нас - БНТ Новини\n"Миграцията e приоритетна тема за България, предвид географското ни разположение и към момента успешно управляваме миграционния натиск". Това заяви министър-председателят Бойко Борисов по време на срещата си в МС с европейския комисар по вътрешни работи Илва Йохансон.\nПремиерът отбеляза, че се отчита намаление на натиска в сравнение със същия период през 2019 г. Това по думите на Борисов се дължи както на мерките, които се прилагат на национално ниво, така и на доброто сътрудничество със съседните трети страни, особено Турция.\nВ рамките на разговора премиерът Борисов изтъкна, че високо оценява подхода на комисар Йохансон да посети държавите членки и да се запознае с техните нагласи по отношение на новия Пакт по миграция и убежище.\nПо този въпрос премиерът акцентира върху значението на баланса между отговорност и солидарност и отчитането на спецификите на отделните държави.\nБойко Борисов, министър-председател на Република България: България носи голяма отговорност, поддържайки високо ниво на сигурност на външната граница на ЕС. Подкрепяме засиления граничен контрол и регистрирането на всеки, който преминава границата. България успешно се справя с този ангажимент.\nМинистър-председателят добави, че ако процедурите и проверките в областта на убежището се извършват само от държавата на първо влизане, това ще натовари с прекалено много отговорности страните на предна линия без реципрочната на тях солидарност.\nБойко Борисов, министър-председател на Република България: Колкото по-силни са външните граници на ЕС, толкова по-малко са уязвими на злоупотреби. Всяка страна трябва да гарантира националната си сигурност по начин, гарантиращ сигурността на целия ЕС. Обратното също важи - ЕС трябва да гарантира сигурността си по начин, гарантиращ и сигурността на държавата членка, разположена на предна линия.\nБорисов изрази увереност, че бъдещият механизъм ще бъде по-справедлив, ако се приложи индивидуален подход съобразен с типа граница, маршрути, уязвимости и възможности за реакция. Според българския премиер е добре също така да се помисли как доброто сътрудничество между една държава членка и трета страна може да се използва в интерес на целия ЕС, за да се увеличат възможностите за връщане.\nПо отношение на Механизма за сътрудничество и оценка Борисов отбеляза, че след като заложените показатели и препоръки са изпълнени, механизмът трябва да бъде прекратен за България. "Същевременно, ние продължаваме да работим за по-нататъшно подобряване на ефективността на наказателната политика и резултати в борбата с престъпността и корупцията", заяви Борисов, като добави, че това е постоянен приоритет на правителството.\nМинистър-председателят постави и темата с коронавируса. "Със събитията в Италия главоломно се развива ситуацията и може би ще ни трябва общоевропейско решение как да действаме", отбеляза Борисов.\nНа разговора в Министерския съвет присъства и министърът на вътрешните работи Младен Маринов.


Дамски боти в сив цвят с перлен блясък на нисък ток ma55sv - Sisi-bg.com\nДамски боти в сив цвят с перлен блясък, изработени от естествена кожа. Ходилото е удобно на нисък ток и платформа в предната част. Обуването е улеснено от дискретен ластик, който осигурява точно прилягане по крака. Ефектен дизайн в интересен цвят.

\n-29.00лв 108.90 79.90 лв\nОписание: Дамски боти в сив цвят с перлен блясък, изработени от естествена кожа. Ходилото е удобно на нисък ток и платформа в предната част. Обуването е улеснено от дискретен ластик, който осигурява точно прилягане по крака. Ефектен дизайн в интересен цвят.\nДамски боти на нисък ток с връзки и цип в черен цвят 1042027ch\nДамски класически боти на висок ток- Eliza в черен цвят 35176ch\nДамски боти с цип в черен цвят на висок ток и платформа 7283156ch